text:
Papa Sixto I
Ni Santo Papa Sixto I ket isu ti Obispo ti Roma manipud idi agarup a 114 wenno 119 aginggana idi 124 wenno 128 C.E., isu ti simmaruno kenni Papa Alejandro I ken sinaruno babaen ni Papa Telesporo. Kadagiti kaduogan a dokumento, ti Xystus ket isu ti pannakailetra nga inus-usar para kadagiti immuna atallo a papa iti dayta a nagan. Ni Papa Sixto I ket isu pay ti maikanem a Pappa kalpasan ni Pedro
Dagiti nagibasaran[urnosen | urnosen ti taudan]
- Benedicto XVI. Ti Romano a Martirolohia. Gardners Books, 2007. ISBN 978-0-548-13374-3.
- Chapman, John. Panagadadal kadagiti Nasapa a Kinapapa. Port Washington, NY: Kennikat Press, 1971. ISBN 978-0-8046-1139-8.
- Fortescue, Adrian, ken Scott M. P. Reid. Ti Nasapa Kinapapa: Iti nasapa a Sinodo ti Calcedonia idi 451. Southampton: Saint Austin Press, 1997. ISBN 978-1-901157-60-4.
- Jowett, George F. Ti Drama dagiti Napukawa a Dispolo. Londres: Covenant Pub. Co, 1968. OCLC 7181392
- Loomis, Louise Ropes. Ti Libro dagiti Papa (Liber Pontificalis). Merchantville, NJ: Evolution Publishing. ISBN 1-889758-86-8.
- Mangiraman daytoy nga artikulo ti teksto manipud iti pablaak nga adda itan iti dominio a publiko: Herbermann, Charles, ed. (1913). "Pope St. Sixtus I". Ensiklopedia Katolika. New York: Robert Appleton.
Dagiti silpo ti ruar[urnosen | urnosen ti taudan]
Midia a mainaig kenni Papa Sixto I iti Wikimedia Commons
Dagiti inadaw a sasao a mainaig kenni Papa Sixto I iti Wikiquote (iti Ingles)
- Ladawan ni Santo Papa Sixto a makitkita iti presko idiay Chalivoy-Milon idiayBerry.


c: text/html

text:
Iti daytoy a tiempo a kinarigat ti biag, saan a maaluadan ni marigrigat a Pilipino ti agsanamtek no madamagna iti kinalang-ay dagiti opisial ti gobierno a kasla ketdin awan ti kaes-eskan ti kuarta iti nabarayuboy a panaggastoda.
Itay laeng nabiit, nagsagrap ti gobierno Arroyo iti adu a pammabalaw gapu iti nairakurak a pannakagasto ti nakurang a P2 milion iti dua laeng a pangrabii iti maysa a class a restaurant iti New York ken Washington D.C. iti Estados Unidos.
Ngem iti baet daytoy, nagiinnuna dagiti kaaliado ti Presidente a nangikalintegan iti pannakagasto iti kasta kadakkel a pirak. Ngem uray kasano a panangdepensada iti napasamak, saan a mailinged ti kinapudno a saan a nasayaat a denggen ti kinabarayuboy dagiti agtuturaytayo iti baet a riwriw dagiti kailianda ti dida ammo ti pangalaanda iti sumaruno nga apuyenda.
Ita, sabali manen a damag ti mangibando nga awan san ti delikadesa dagiti agtuturaytayo iti panaggasto iti pondo ti gobierno.
Iti maysa a report manipud iti Commission on Audit, agdagup iti P117.77 milion a kuarta ti gobierno ti nagastos kadagiti infomercials dagiti hepe dagiti nadumaduma nga ahensia ti turay.
Nupay kasta, inlawlawag ti COA a saan pay a maibilang daytoy a dagup ti nagastos gapu ta adda dagiti opisina a dina pay inodit agsipud ta awan pay ti insubmite dagiti auditor dagitoy a disbursement, voucher wenno kontrata para kadagiti infomercials.
Itay laeng lawasna, nakitatayo ni Sen. Miriam Defensor-Santiago, kurang la nga agasuk ti agongna iti panangbabalawna kadagiti opisial ti turay nga addaan iti infomercial iti telebision.
Makaipas ti balikas ni Santiago: no saan a bulsek, tuleng, wenno nengneng ti tao, nalawag a dagiti mapapati nga infomercials dagiti cabinet members ket nairanta a mangkalub iti panaglabsingda iti campaign ban, gapu iti simple a rason a dagitoy a cabinet members ket ipakpakatda dagitoy nga infomercials iti tawen sakbay ti election year ken saan nga iti sabali a tiempo, saan a para iti sabali a rason no di personal a publisidad a politikal.”
Mamatikami iti kinuna ti senadora a dagitoy nga infomercials ket pammarang nga aramaten dagiti nga agkandidato nga agkampania a nasapsapa ngem dagiti sabali nga aspirante a kandidato idinto nga innayonna a babaen ti panagaramat dagitoy nga opisial ti gobierno iti pondo ti publiko, maaddaanda iti pinansial a mekanismo nga agkampania a nasapsapa ngem dagiti dadduma.
Inyunay-unay pay ni Santiago a sinalungasing dagiti infomercials ti Code of Conduct and Ethical Standards for Public Officials a mangibagbaga a maaramat amin a sanikua ti gobierno nga episiente, epektibo, nadalus, nainut, partikular tapno malapdan iti wastage iti pondo a publiko ken pamastrekan.
Uray saan nga ibagbaga ti senadora, ammon dagiti umili a dagitoy nga infomercials ket pangsalikawkaw iti election ban.
Ipakpakita laeng daytoy nga awan ti delikadesa dagiti sumagmamano nga agtuturaytayo ket madadaanda a mangaramid amin a pamuspusan tapno matungpal ti panagtalinaedda iti puestoda wenno panagpanggepda iti nangatngato a puesto.
Ngem ti problema, denggen kadi dagitoy a public officials ni Miriam?
Dayta, kailian, ti danog iti bulan a tartarigagayan ti senadora a mapagteng.#

robotstxt: allowed

filter: keep


text:
Narigat ken nagastos ti mangmentener ti transmission lines iti elektrisidad a patpatarayen ti National Grid Corporation of the Philippines. Daytoy NGCP ket pribado a negosio a kabinnulig ti Ilocos Norte Electric Cooperative ken amin a kapada a kooperatiba iti elektrisidad ti entero a pagilian.
Itay nabiit, umapela ti NGCP kadagiti isu amin nga umili ditoy Ilocos region bayat ti presscon maipapan ti pannakasaluad dagiti materiales iti transmission lines da kontra ti pilferage wenno panakatakaw kadagitoy a ramramit iti transmission lines.
Nalabit, agraraira ti insidente a panagtatakaw kadagitoy a ramramit ti NGCP banag a nangiyetnag ti apela a saluadantay koma nga umili dagitoy a ramramit kontra birkog ti waya ken kable.
Metal ngamin dagitoy a waya ken kable. Isu a takawen dagiti birkog sada ilako kadagiti junk shops tapno a pagkakuartaanda. No matakaw dagitoy a ramramit, ania ti epektona? Bigla nga agpukawpukaw ti serbisio iti koryente kadagiti balbalay, pasdek negosio, pangopisinaan ken kalkalsada (no tiempo ti rabii).
Maapektaran ti isu amin. Uray pay ti balay diay nangbirkog ti kable ken kasta met didiay akin kukua ti junk shop a gimmatang kadadiay natakaw a ramramit, agsagaba met a maawanan ti supply ti koryente. No manon to nga oras a brownout, perdisyon latta.
Agridam tay ngarud, kakailian. Indengan tay ti apela iti NGCP para ti pagsayaatantay amin a sangapada.#


text:
Wednesday, October 30, 2013
REGIONAL SEMINAR, NAGATENDAR TI 4-H CABUGAO
Cabugao, Ilocos Sur – Nagatendar dagiti Opisiales ti Cabugao Federated 4-H Club Association nga idauluan ni Ms. May-ann Callejo, Presidente, iti Regional Seminar ti 4-H Club Associations ti Region 1 a maang-angay sadiay Batac City, Ilocos Norte mangrugi idi Oktubre 29, 2013.
Kadua ni Callejo dagiti Opisiales ti asosasionda ken agraman ni Mr. Obas Bill Y. Baclig, AT/Municipal 4-H Club Coordinator a nagatendar iti nasao a taripnong.
Kangrunaan a panggep ti nasao a seminar iti pannakatratar kadagiti pakaseknan iti ikub ti 4-H Club ken no kasano a maipaayanda ti solusion dagitoy. Mairaman pay ditoy ti panagplano kadagiti mayannatup a proyekto ken aktibidad a maipakat iti tunggal masakupan dagiti asosasion. # (Web In-Action)
Posted by Bayan ng Cabugao, Ilocos Sur at 2:07 PM 0 comments
CORN NATIONAL CONGRESS, NAANGAY
Cabugao, Ilocos Sur- Naangay iti 9th Philippine National Corn Congress babaen iti Tema: “Magmamais Ating Alagaan sa Ikauunlad ng Sambayanan” idi Oktubre 22-25, 2013 sadiay Taal Vista Hotel, Tagaytay City.
Nairaman ni Mr. Dominador Reynold S. Sabio, Presidente ti BACALL MPA kadagiti pannakabagi ti Region 1 Federation of Corn Cluster Association a nagatendar iti daytoy a nasao a Corn Congress.
Kangrunaan a panggep daytoy a taripnong ket iti pannakapili dagiti LGU’s a ka-partner ti Department of Agriculture (DA) iti intero a pagilian a maikkan ti Corn Quality Awards. Dadduma pay a panggepna ket dagiti sumaganad: 1. Share information and update of best farm practices; 2. Showcase modern farm equipment and technologies; 3. ken forge market linkages ti mais.
Kangrunaan pay a maummong dagiti Stakeholders ti industria ti mais tapno marekognisar/mapadayawan dagiti Top Performing LGU’s nga adda napintas a kontribusionna iti pannakaidur-as ti corn industry.
Tinarabay ti LGU-Cabugao ken ti OPAG-Ilocos Sur ni Mr. Sabio a nagatendar kadaytoy a panagtitipon/Congress. # (Web In-Action)
Posted by Bayan ng Cabugao, Ilocos Sur at 12:08 PM 0 comments
NABUTOSAN A KAPITANES TI 33 A BARANGAY, NAAMMUANEN
Cabugao, Ilocos Sur – Maibatay iti Proklamasion ti Commission on Elections-COMELEC Cabugao, sangapulo ket dua (12) nga agdama a Punong Barangay iti 33 a barangay ken maysa a kabarbaro a simmango a Kapitan ti Munisipalidad ti Cabugao ti awan ti kinasangona iti naangay a Barangay Election idi Oktubre 28, 2013 iti ili ti Cabugao, Ilocos Sur.
Dagiti sumaganad a Kapitan nga awan ti kinabalubalna ket da Brgy. Captain Thaddeus U. Soller, Rizal; Kapitan Edgardo S. Cobangbang, Sr., Sabang; Kapitan Bernardo A. Salom, Lipit; Kapitan Ruben S. Siruno, Sisim; Kapitan Geogie R. Benavidez, Maradodon; Kapitan Mario C. Peralta, Nagsantaan, Kapitan Arnold V. Yangat, Pug-os; Kapitan Fermin S. Sarinas, Bungro; Kapitan Ronel M. Zamora, Salapasap; Kapitan Edgardo G. Sonido, Turod Patac; Kapitan Charito S. Siruno, Cacadiran; Kapitan Dencio S. Sonido, Cuantacla ken ni Kapitan Virgilio S. Piros ti Sagayaden.
Dagiti kabarbaro a Kapitanes a nabutosan ket da Charles F. Garcia, Dardarat; Silvano N. Jacob, Bato; Rolando S. Savellano, Cuancabal; Patricio Satumba, Pila; Modesto C. Bringas, Nagsincaoan,; Carlos V. Sison, Baclig; Cesar S. Cabasug, Daclapan; Jimmy V. Pablico, Carusipan; Dencio S. Sonido, Cuantacla; ken Nida S. Braceros, Quezon.
Nailayon met iti maikadua a Termino dagiti Kapitanes ti Brgy. Catucdaan, Bonifacio, Salomague, Turod, Arnap, Cael-layan, Reppa-ac, Marga-ay, Aragan, Alina-ay ken Namruangan.
Manamnama nga agtakemda dagiti nabutosan a 33 a Kapitanes iti umay a Termino a panagserbida kadagiti kabarangayanda. # (Web In-Action)
Posted by Bayan ng Cabugao, Ilocos Sur at 12:07 PM 0 comments
Tuesday, October 29, 2013
GAPUANAN TI KAPATGAN TI CABUGAO DAYO
Cabugao, Ilocos Sur – Iti pannaki-amad ti Web in-Action idi Oktubre 26, 2013, imbatad ni Mr. Rudy Quileza, Treasurer, Cabugao Livestock Traders Association nga umuna ti sakripisio a maipakitada a puminpintas ti Cabugao Dayo sakbay dagiti kiddawenda.
Innayon ni Mr. Quileza nga iti ag-dua a tawenen ti Cabugao Dayo ket naipakitada a masustenerda ti Sinabado nga aktibidadda a kaaldawan ti Dayo ken adda latta animales a maipan ditoy Dayo babaen kadagiti Koridor ken opisiales ti asosasion.
Isupusop pay ni Mr. Quileza nga agtultuloy a nabubun-as dagiti mai-dayo a kaaduanna ti magatang a maparti iti NISTC Public Market wenno iti kabangibang nga ili ket kankanayon met a nakaantabay da Municipal Livestock Coordinator Dr. Melvin G. Gastro, DVM ken ni Mr. Dante Naval, Municipal Meat Inspector kadagiti sumrek/mairuar nga animales uray met iti karne ti nuang, baka ken baboy iti Municipal Slaughterhouse.
Dagitoy nga aksion ken inisiatiba ket resulta ti sistematiko a pannakaimanehar dagitoy a pasilidad ti LGU-Cabugao babaen ti panangidaulo ni Mayor Edgardo “Ediboy” S. Cobangbang, Jr. tapno agtultuloy a mapasayaat ti serbisio a maipaay kadagiti umili a maserbian ti livestock industry. # (Web In-Action)
Posted by Bayan ng Cabugao, Ilocos Sur at 8:55 AM 0 comments
PANAGDALUS ITI MNR, TIMMULONG TI LGU PERSONNEL
Cabugao, Ilocos Sur – Sagudayen ti pammatigmaan ni Mayor Edgardo “Ediboy” S. Cobangbang, Jr., timmulong dagiti empleado ti Local Government Unit (LGU)-Cabugao, Ilocos Sur a nanglinis ti agsumbangir nga abaga ti Kalsada Nasional (Main National Road) manipud iti Barangay Sagayaden agingga iti Barangay Pug-os, Cabugao, Ilocos Sur idi Oktubre 25, 2013 kas paset iti pannakaparegget ti Clean Drive Program ti Munisipio kas pagtuladan ti amin nga asosasion iti barangay, Poblasion ken iti nadumaduma a sektor iti Munisipalidad.
Nangrugi ti panaggaik iti Main National Road (MNR) iti oras ti alas tres (3Pm) ken nagpatingga iti oras ti alas singko ti malem (5Pm) babaen iti panagkaykaysa dagiti empleado iti amin a Departamento ti LGU-Cabugao.
Manamnama a babaen iti kastoy a wagas a panangipasimudaag ti pateg ti panagdaldalus ket agtultuloy a komplementaran dagiti umili agsipud ta isuda met laeng ti maidayaw ken mabenepisiaran iti pannakaitandudo iti epektibo a sanitasion ti aglawlaw, segun ken ni MENRO Edgar S. Balangatan, AT. # (Web In-Action)
Posted by Bayan ng Cabugao, Ilocos Sur at 8:51 AM 0 comments
PANAGDALUS TI SEMENTERIO, NAARAMID
Cabugao, Ilocos Sur - Naigannuat ti panagdalus iti sementerio babaen ti grupo ti Clean and Green Program ti Munisipio nga idauluan da MENRO Edgar S. Balangatan ken ni Mr. Richard Pula partikular iti Municipal Cemetery iti Sitio Benneg, Brgy. Cuancabal, Cabugao, Ilocos Sur iti kalawasan sakbay ti pannakaselebrar ti Todos Los Santos inton Nobiembre 1, 2013.
Iti pannakiuman ti Web In-Action itay nabiit, imbatad ni MENRO Balangatan a tinawen nga ar-aramidenda daytoy tapno maragsakan met dagiti adda minatayna a sumarungkar kadagiti naitanem kadaytoy a kamposanto ti publiko.
Kabayatanna, makumikom met a napan nagdalus, nagpinta ken nag-repair dagiti umili nga adda minatayna kadagiti dadduma a sementerio kas iti Catholic Cemetery ken Iglesia Filipina Independiente Cemetery kasta pay kadagiti pribado a sementerio.
Innayon ni MENRO Balangatan a naigameren iti tradision ken kultura ti sapasap a Filipino daytoy a panagselebrar kas pannangted ti respeto ken importansia kadagiti pimmanawen a patpatgen ti biag.
Insupusop pay ni Balangatan a parte daytoy a panagdalusda iti pannakaitandudo ti panagdaldalus tapno konbeniente met dagiti tao nagruna dagiti sumarungkar kadagiti nitso ken tanem dagiti patpatgenda iti biag sakbay ken iti kaaldawan ti Todos Los Santos. # (Web In-Action)
Posted by Bayan ng Cabugao, Ilocos Sur at 7:16 AM 0 comments
Friday, October 25, 2013
RN-HEALS, PARUPA TI SALUN-AT ITI 4 P’S
Cabugao, Ilocos Sur – Naaramid ti panaglektiur dagiti kameng ti RN-Heals (Nurses a pinusgan ti DOH-MHO a mangited ti maikanatad nga impormasion) kadagiti kameng ti Pantawid Pamilyang Pilipino Program Members ti ili a Cabugao, Ilocos Sur.
Sakbayna, mapmapan dagitoy a Medical Personnel ti kada barangay ngem gapu ta adu latta ti di makaatendar maigapu iti nainkalintegan a rason ket pagtitiponenda dagiti saan a nakaatendar ti lektiur iti maysa nga eskediul ket sangsangkamaysada nga maadalan ditoy Munisipio.
Naaramid ti Lecture ti salun-at idi Oktubre 24, 2013 iti Municipal Conference Building a no sadino a ditoy ket nagatendaran dagiti saan a nakaatendar iti barangay a nagrikusan dagiti RN-Heals. Kangrunaan a nayadal kadakuada ti Gabay sa Philhealth, pananglapped ti water-borne diseases kas iti diarrhea, gastroenteritis ken kanaigna a saksakit. Kangrunaanna ti panangyunay-unayda nga atendaranda dagiti medical session a kas itoy ket ipakitada dagiti annakda a mabenepisiaran ti 4 P’s tapno maipakita nga agtungtungpalda iti sinaguday ti programa.
Manamnama nga iti agtultuloy a pannakaedukar dagiti pamilia a mabenepisiaran ti 4 P’s iti pakaseknan ti Nutrision ken salun-at ket maliklikan ti panagsaksakitda ken tumulong a mangtiped iti Malnutrision iti ubbing iti Munisipalidad. # (Web In-Action)
Posted by Bayan ng Cabugao, Ilocos Sur at 2:17 PM 0 comments
COASTAL CLEAN-UP, AGTULTULOY A PROGRAMA TI LGU KEN BRGY.
Cabugao, Ilocos Sur – Naangay ti Coastal Clean-Up iti Barangay Salapasap, Cabugao, Ilocos Sur idi Oktubre 24, 2013 a no sadino a ditoy ket nagpartisipar dagiti bumarangay a pakabuklan ti nadumaduma a sektor kas iti 4 P,s, RIC, BNS/BHW’s, nga indauluan ni Brgy. Captain Ronel m. Zamora.
Imbagian met ni MENRO Edgar S. Balangatan, AT ti LGU-Cabugao ken adda pannakabagi ti Environment Natural Resources Management Office, Provincial Capitol, Vigan City, Ilocos Sur a nangimatang ti panagdalus dagiti lumugar iti igid ti baybay.
Kabayatanna, iti pannakiuman ti Web In-Action kadayta a petsa, imbatad ni MENRO Balangatan a saan laeng nga iti Brgy. Salapasap ti agdaldalus ti igid ti kabaybayanna a regular no di pay ket iti pito a Coastal barangays kas iti Brgy. Dardarat, Salomague, Sabang, Daclapan, Namruangan ken Pug-os. Idadauluan dagitoy dagiti opisiales ti barangayda a manguggor kadagiti kalugaranda a mapan agdalus ken agipakni ti balanet nangruna no lepleppas ti bagyo iti igid ti baybay. Daytoy nga obrada ket nairamanen iti inaldaw a pagrebbenganda agsipud ta agnanaedda iti igid ti baybay. Adda eskediul ti tunggal asosasion/sektor nga agdalus ken adda pay dagiti tangtangdananda nga agdalus tapno mamantener ken agtultuloy a nadalus ti kabaybayanda, segun ken ni Kapitan Ronel M. Zamora.
Dagitoy nga aksion ken inisiatiba ket resulta ti napintas a pannakaiwardas ti panangpasayaat ti kabaybayan a katulongan iti panagbiag ken pagnanaedan metten ti dadduma nga umili ti Cabugao. Komkomplementaran met ti Munisipio dagitoy a rusuat babaen iti panangidaulo ni Mayor Edgardo “Ediboy” S. Cobangbang, Jr. tapno agballigi ti programa a panangsaluad iti aglawlaw ken kabaybayan iti Munisipalidad. # (Web In-Action)
Posted by Bayan ng Cabugao, Ilocos Sur at 8:52 AM 0 comments
BIOMASS GASIFICATION, NAINUT A PAGPUGON
Cabugao, Ilocos Sur – Inyawis ti National Tobacco Administration (NTA)-Vigan City a kaduana ti NTA-Sinait, Cabugao ken San Juan ti pannakaidemonstrar ti operasion ti Biomass Gasification, modelo ti kabaruanan nga urno ti tabako a pagoperaren ti koriente ken mapuoran a taep.
Daytoy nga imbension ket ididiaya ti Bluflame Technology, Angeles City, Pampanga kadagiti mannalon ti Tabako a Birhinia iti Ilocos Sur partikular iti Umuna a Distrito ti Ilocos Sur babaen ti panangiwanwan ti NTA.
Iti panagsarita ni Mr. Tomasito Taloza ti Cabugao NTA Area, kayatda a maadaptar daytoy nga usaren dagiti mannalon ta nadiskubre sakbayna babaen iti naiwayat a panagadal ken aktual a pannakaipadasna nga epektibo a para kadagiti Tobacco Growers nangruna kadagiti lugar nga agkirkirangen ti pagsungrodda iti pugonda.
Innayon ni Mr. Taloza a malaksid a makatulong iti pannakaprotektar ti aglawlaw ta bumassit ti agusar ti kayo, maikabassit met ti magastos ti mannalon ken maingato ti matgedanna iti panagproduksionna iti dekalidad a bulong ti birhinia. Nagatendar dagiti mannalon ti tabako manipud iti ili ti Sinait agingga iti Sto. Domingo, Ilocos Sur iti Demonstration Area idi Oktubre 24, 2013 iti solar ni Mr. Rolly Tabula iti Brgy. Arnap. Cabugao, Ilocos Sur a nakaipatakderan iti modelo nga urno.
Manmnama nga iti sumaruno a panagdemonstrarda ket makapagdesisionen dagiti mannalon ti tabako no kayatda a padasen daytoy a wagas ti panagluto ti bulong ti birhinia ket maipaspasakbay iti umay a panagmumula ti tabako ta adda pay panawen a mainstolar daytoy a paglutuan.
Posted by Bayan ng Cabugao, Ilocos Sur at 7:52 AM 0 comments
BARANGAY ELECTION 2013, PAIDASIG DAGITI AGTAKEM
Cabugao, Ilocos Sur – Maangay ti Barangay Election iti intero a pagilian inton Oktubre 28, 2013 tapno mapili manen dagiti mangidaulo kadagiti barangay iti sumaruno a Termino a katulongan ti Gobierno Lokal a mangakem iti pannakaipaay dagiti serbisio kadagiti umili .
Mabutosan para iti puesto ti Punong Barangay ken pito a Barangay Kagawad a mangbukel ti Sangguniang Barangay iti maysa a barangay.
Mabutosan para iti puesto ti Punong Barangay ken pito a Barangay Kagawad a mangbukel ti Sangguniang Barangay iti maysa a barangay.
Iti ili a Cabugao, Ilocos Sur , segun iti Commission on Elections-COMELEC-Cabugao, addaan ti 33 a barangay a pakabuklan ti 79 a Numero ti Presinto a pagbutosan ken dagup ti 23, 199 a registered voters.
Segun iti COMELEC, nangrugi ti campaign period dagiti kandidato idi Oktubre 18, 2013 ken agpatingga inton tengnga ti rabii ti Oktubre 26, 2013. # (Web Election Update)
Posted by Bayan ng Cabugao, Ilocos Sur at 7:00 AM 0 comments
Thursday, October 24, 2013
KAMPEON TI ZONE II ITI CABUGAO 2013 DISTRICT MEET
Cabugao, Ilocos Sur – Naballigi a naipatungpal ti 2013 Cabugao District Athletic Meet a nagsasalipan dagiti napili nga Atleta iti uppat a Zona a pakabuklan ti 26 a pageskuelaan ti ili a Cabugao, Ilocos Sur idi Oktubre 21-22, 2013 idiay Namruangan E/S Athletic Ground, Brgy. Namruangan, Cabugao, Ilocos Sur.
Segun ken ni Mr. Ronel M. Ubaldo, PESS District Coordinator ti Cabugao DepED, dagiti sumaganad ti nangabak iti nasao a pakontes: Zone II (pakabuklan ti pageskuelaan ti Turod, Namruangan, Daclapan, Salomague, Dardarat ken Sabang)-Champion; Zone 1-First Runner-up; Zone III - 2nd Runner-up ken Zone IV-3rd Runner-up.
14 iti 16 nga events ti napagsasalipan. # (Web In-Action)
Posted by Bayan ng Cabugao, Ilocos Sur at 2:47 PM 0 comments
NAGTURPOS ITI TRAINING, BINISITADA NI MAYOR EDIBOY
Cabugao, Ilocos Sur – Sakbay a nagatendar dagiti 29 a Taga-Cabugao a mapan agatendar ti panagturposda iti Paoay, Ilocos Norte, dimmagasda iti Opisina ni Mayor Edgardo “Ediboy” S. Cobangbang, Jr. tapno ipadamagda iti naballigi a panangawatda iti Certificate of Training in Mushroom Production (Produce Vegetables-Mushroom Culture) nga ipaay ti Technical Education and Skills in Development Authority (TESDA)Region 01.
Buklen dagiti Graduates ti Training iti 4-H Club Members, RIC, Farmer ken dua nga Agricultural Technologist ti delegasion ti Cabugao a napan nagatendar iti graduasion. Impaayan ti LGU-Cabugao iti tulong ti naglugananda a napan iti Paoay, Ilocos Norte idi Oktubre 22, 2013.
Ti Mass Graduation a napasamak idiay Paoay, Ilocos Norte ket inatendaran ti lima a batches ti nag-training iti Mushroom Production manipud Enero-Abril 2013 a naggapu iti Ilocos Sur ken Ilocos Norte.
Daytoy a Training ket isayangkat ti DA-RFU 1, San Fernando City ken ti TESDA-Region 01 babaen met laeng ti pannakikammayet ti LGU-Cabugao nga idauluan ni Mayor Ediboy.
Manamnama nga iti pannakagun-odda ti adal maipapan iti umisu a panagpatanor ti hybrid nga uong ket agsaknap ti inadalda ken makatulong kadakuada ket maysa nga aspeto manen a makaital-o iti panagbiag dagiti umili, segun ken ni Mrs. Joenah G. Sevilleja, AT, pannakabagi ti DA-LGU Cabugao a nangidaulo ti delegasion.
Nagatendar met da Kagawad Benigno Piros ti Brgy. Rizal, Mrs. Ester P. Aguimbag ti DA-LGU Cabugao ken ni Mrs. Susan Cabasug, Presidente ti RIC ti Brgy. Baclig. # (Web In-Action)
Posted by Bayan ng Cabugao, Ilocos Sur at 9:50 AM 0 comments
CSO ASSEMBLY, NAANGAY
Cabugao, Ilocos Sur – Naangay ti 2-Day Civil Society Assembly a tinarawidwidan ni MLG Officer Connie L. Quinola kas sagudayen ti pammilin ti Department of the Interior and Local Government (DILG).
Daytoy a panagtitipon ket inatendaran dagiti nadumaduma a sektor ti kagimongan nga adda iti kategoria ken salinong ti CSO a sagudayen ti Local Poverty Reduction Action Team (LPRAT) a nabukel iti Munisipalidad. Daytoy a gannuat ti DILG ket naituding a maaramid iti bulan ti Oktubre 2013 sagudayen ti Bottom-Up Budgeting (BUB) a pakabuklan ti programa. Naangay ti CSO Assembly idi Oktubre 17-18, 2013 iti Municipal Conference Building.
Iti dua nga aldaw a seminar, nagrikus ti saritaan iti Orientation, Election of LPRAT, Reporting of the Approved Lists of 2013 BUB ti ili, Projects and Their Status of Implementation, Poverty Situation Analysis, Workshop on the Objective/Solution Tree ken Reporting for the Workshop Groups.
Nakikaysa met ni Mayor Edgardo “Ediboy” S. Cobangbbang, Jr. kadaytoy a panagtitipon ket binigbigna daytoy a maysa nga addang a mangpalag-an ti kasasaad dagiti marigrigat a benneg ti kagimongan maigapu iti sabali nga aspeto ti programa ti Gobierno Nasional a tumulong kadagiti marigrigat a sektor.
Innayon ni Mayor Ediboy a dagiti natakuatan a mainayon a pagkasapulan dagiti umili ket kasapulan met iti napigsa a partisipasion dagiti maseknan a makikammayet iti naregget a pannakaipatungpal daytoy a programa tapno agballigi iti masanguanan. # (Web In –Action)
Posted by Bayan ng Cabugao, Ilocos Sur at 9:49 AM 0 comments
Wednesday, October 23, 2013
BFAR, PINADAYAWANNA TI LGU-CABUGAO
Cabugao, Ilocos Sur – Mismo a ni Mayor Edgardo S. Cobangbang, Jr. ti nangiyawat ti Plake ti Pammadayaw ken ni Mrs. Milagros R. Paz, Municipal Fisheries Coordinator babaen iti partena a nakitinnulong iti naballigi a pannakaisaknap ti proyekto ken programa ti Bureau of Fisheries and Aquatic Resources (BFAR) para iti pagsayaatan dagiti mangngalap iti ili a Cabugao, Ilocos Sur.
Naited ti pammadayaw kalpasan ti Flag Raising Ceremony iti imatang ti Pamilia-LGU idi Oktubre 21, 2013 iti sango ti Munisipio. Binayabay dagiti Municipal Officials ni Mayor Ediboy iti panangyawatda iti nadakamat a pammadayaw.
Napetsaan ti Tanda ti pammadayaw iti Oktubre 18, 2013 iti naaramid a selebrasion ti “Linggo ng Pangisdaan” iti maika-50 a Tawen ti BFAR a kas maysa kadagiti sanga ti Departamento ti Agrikultura (DA). Indauluan ni BFAR Regional Director Nestor Domenden, CESO V dayta nga okasion idiay San Fernando City, La Union.
Kabayatanna, iti dayta met la a pannakapadayaw ni Mrs. Paz, inawat met ti LGU-Cabugao ti maysa pay a Plake ti Pammadayaw iti nakaysa a pannakigamulona kadagiti programa ken proyekto ti BFAR a maipaay iti pagsayaatan dagiti mangngalap iti ili a Cabugao, Ilocos Sur. Inawat ni Mayor Ediboy ti Tanda ti pammadayaw iti imatang ti Pamilia-LGU ken binayabay met laeng dagiti kameng ti Sangguniang Bayan nga idauluan ni Vice Mayor Deogracias Jose H. Savellano nga adda iti dayta a gundaway.
Dagitoy a pammadayaw ket gubuay iti agtultuloy a pannakikammayet ti LGU-Cabugao iti BFAR tapno masungbatan ken maited dagiti kasapulan ken pakaseknan iti amin a mangngalap iti Cabugao, Ilocos Sur. # (Web In-Action)
Posted by Bayan ng Cabugao, Ilocos Sur at 9:13 AM 0 comments
KAYATANDA NGA IMULA TI NSIC RC 240
Cabugao, Ilocos Sur – Iti pannaki-amad ti Web In-Action ken ni Mr. Obas Bill Y. Baclig, Municipal Seed Inspector itay nabiit, imbatadna a ti NSIC Rc 240 ti kadakkelan ti produksion iti amin a klase ti high yielding varieties a naimula iti Wet Season 2013 (Hunio-Nobiembre) kadagiti mannalon a nagmula ti Hybrid Rice iti Munisipalidad ti Cabugao.
Innayon ni Mr. Baclig nga immapit ti NSIC Rc 240 iti 7.2 Tonelada iti maysa nga ektaria idinto ta simmarsaruno ti NSIC Rc 222-6.8 Ton/Ha.; PSB Rc 82-5.4 Ton /Ha.; NSIC Rc 192, St. row- 5 Ton/Ha. ken ti NSIC Rc 192, Waray-4.6. Ton/Ha.
Kabayatanna, ti NSIC Rc 240 ti napili ita dagiti kaaduan nga agraraep iti 2nd Crop (Nobiembre 2013-Marso 2014) ta nagdidinnamagan iti napintas a takderna ken adu a dawa ti impaayna kadagiti mannalon. Daytoy a variety ket isu ti agdama a mairaraep kadagiti pagtatalonan iti Barangay Turod a ditoy ti kaunaan nga agmulmula ti pagay ken kasapaan nga agapit iti tunggal Cropping Season, segun iti Municipal Seed Inspector. # (Web In-Action)
Posted by Bayan ng Cabugao, Ilocos Sur at 9:11 AM 0 comments
Monday, October 21, 2013
2013 DISTRICT ATHLETIC MEET, NAANGAY
Cabugao, Ilocos Sur – Manamnama a maileppas iti dua nga aldaw ti 2013 Cabugao District Athletic Meet (Oktubre 21-22, 2013) a maang-angay iti Namruangan Elementary School, Cabugao, Ilocos Sur.
Iti pannakiuman ti Web In-Action ken ni Mr. Ronel M. Ubaldo idi Oktubre 21, 2013, Head Teacher III, Salomague Elementary School, ken agdama a DepED District PESS Coordinator idi Oktubre 21, 2013, impakaammona nga uppat a sona dagiti agsasalip a buklen dagiti sumaganad:
Zone 1- dagiti pageskuelaan ti Pug-os, Reppa-ac, Nagsantaan, Salapasap, Bungro, Margaay ken ti Cabugao North CS; Zone 2- dagiti pageskuelaan ti Turod, Namruangan, Daclapan, Salomague, Dardarat ken Sabang; Zone 3- Cabugao South CS, Sagayaden, Pila, Nagsincaoan ken Lipit; Zone 4 – dagiti pageskuelaan ti Maradodon, Catucdaan, Sisim, Cael-layan, Cuantacla, Aragan, Arnap ken Carusipan.
Innayon ni Mr. Ubaldo a buklen met dagiti Honorable Officials a naikammayet iti nasao a pasalip ket da da Mayor Edgardo S. Cobangbang, Jr.; Vice Mayor Deogracias Jose H. Savellano; SBM Dr. Jemaima S. Tan-Yee, Committee Chair on Education ken ni Mr. Maxfel S. Suboc, Cabugao Federated PTA President.
Buklen met dagiti mangisursuro dagiti Officials of the Meet babaen kadagiti nadumaduma a pagrebbengan iti pannakaipatungpal ti dua nga aldaw a pay-ayam nga idauluan ni Mrs. Estrellita M. Siruno, Principal, Cabugao North Central School ken OIC District Supervisor. # (Web In-Action)
Iti pannakiuman ti Web In-Action ken ni Mr. Ronel M. Ubaldo idi Oktubre 21, 2013, Head Teacher III, Salomague Elementary School, ken agdama a DepED District PESS Coordinator idi Oktubre 21, 2013, impakaammona nga uppat a sona dagiti agsasalip a buklen dagiti sumaganad:
Zone 1- dagiti pageskuelaan ti Pug-os, Reppa-ac, Nagsantaan, Salapasap, Bungro, Margaay ken ti Cabugao North CS; Zone 2- dagiti pageskuelaan ti Turod, Namruangan, Daclapan, Salomague, Dardarat ken Sabang; Zone 3- Cabugao South CS, Sagayaden, Pila, Nagsincaoan ken Lipit; Zone 4 – dagiti pageskuelaan ti Maradodon, Catucdaan, Sisim, Cael-layan, Cuantacla, Aragan, Arnap ken Carusipan.
Innayon ni Mr. Ubaldo a buklen met dagiti Honorable Officials a naikammayet iti nasao a pasalip ket da da Mayor Edgardo S. Cobangbang, Jr.; Vice Mayor Deogracias Jose H. Savellano; SBM Dr. Jemaima S. Tan-Yee, Committee Chair on Education ken ni Mr. Maxfel S. Suboc, Cabugao Federated PTA President.
Buklen met dagiti mangisursuro dagiti Officials of the Meet babaen kadagiti nadumaduma a pagrebbengan iti pannakaipatungpal ti dua nga aldaw a pay-ayam nga idauluan ni Mrs. Estrellita M. Siruno, Principal, Cabugao North Central School ken OIC District Supervisor. # (Web In-Action)
Posted by Bayan ng Cabugao, Ilocos Sur at 3:18 PM 0 comments
FIELD DAY, INANGAY TI DUA NGA FFS AREA
Cabugao, Ilocos Sur – Naangay ti Field Day and Graduation ti Season-Long Farmers Field School (FFS) ti Brgy. Dardarat, Cabugao, Ilocos Sur idi Oktubre 18, 2013 a no sadino a ditoy ket nagturpos ti 21 a kameng ti Dardarat Farmer’s Association nga idauluan ni Mr. Fermin Sesuca, Presidente. Sakbay ti panagturposda, ket naangay ti Crop Cut wenno pannakapatta-patta no mano ti bulto nga apiten ti 5,000 metro-kuadrado a Learning Field-da iti nasao a barangay a pagbasaran iti pannakaadaptar ti programa kadagiti mannalon ditoy a lugar.
Umuna a parte ti aktibidad iti dayta a petsa ket iti naaramid a Field Tour sakbay ti naaramid a programa.
Nagatendar iti nasao a panagturpos dagiti mannalon da Vice Mayor Deogracias Jose H. Savellano ken ni SBM Benedicto M. Savellano, Committee Chair on Agriculture. Dinayaw ti Bise Mayor ken ti Committee Chairman ti Agriculture iti kinatunos dagiti mannalon a mangyagpang ti kaammuanda iti teknolohia a mangpaadu ti apit ken mangikabassit iti magastos iti panagtalon a mabalin a tuladen ti sapasap a mannalon.
Nakikaysa met dagiti Opisiales ti Barangay Dardarat, Office of the Provincial Office (OPAG)-Ilocos Sur, ken dagiti pannakabagi ti DA-Regional Field Unit 1, San Fernando City La Union.
Kangrunaan a nakabuklan ti programa ket iti Presentation of Result of the Study, Presentation of Graduates, Confirmation of Graduates, Acceptance of Graduates ken Awarding of Certificates and Recognition of Outstanding Performance kadagiti Honored Guests.
Kamalman dayta a petsa, naaramid met laeng iti kas iti napasamak iti Barangay Dardarat a Field Day a panagturpos dagiti Farmers-Beneficiaries ti FFS iti Barangay Repp-ac, Cabugao, Ilocos Sur a nagturposan ti 40 a mannalon nga idauluan ni Kagawad Edward C. Castillo, Presidente iti nasao a barangay. Inatendaran met laeng dagiti Opisiales ti nasao a Barangay, DA-LGU Cabugao, OPAG-Ilocos Sur ken ti DA-RFU 1.
Panggep dagitoy a programa a naisayangkat babaen ti panagbinnulig ti LGU-Cabugao, OPAG-Ilocos Sur ken ti DA-RFU 1 ket iti pannakaipaadu ti maapit iti Rainfed Area babaen iti pannakaipakat dagiti Moderno a Wagas ken Teknolohia iti panagpatanor ti pagay a saklawenna iti intero a Rehion Uno. Tinawen a mapasamak daytoy a proyekto iti ili a Cabugao, Ilocos Sur ket naballigi amin ti nagbanagan dagiti nayusuat a programa ti LGU-Cabugao nga idauluan ni Mayor Edgardo "Ediboy" S. Cobangbang, Jr., ti Agricultural Training Institute (ATI) ken iti DA iti napalabas a tawen. # (Web In-Action)
Posted by Bayan ng Cabugao, Ilocos Sur at 3:13 PM 0 comments
TI PROYEKTO TI DA ITI BRGY.SABANG
Cabugao, Ilocos Sur - Nairingpasen a nakongkreto ti Kalsada ti Daclapan-Sabang Road a proyekto ti Departamento ti Agrikultura (DA) nga impatungpal ti DPWH District Engineering Office 1, Bantay, Ilocos Sur.
Kabayatanna, madama pay a mains-instolar dagiti solar lights iti masungad ken katengngaan ti kalsada tapno nalawag ti panagdaliasat dagiti bumarangay ken pumasiar a Turista iti maibilbilang a Tourist Destination ti Barangay Sabang. Dagitoy a silaw ket impaay kabayatan ti Termino ni agdama a Gobernador Ryan Luis V. Singson a Diputado iti Umuna a Distrito ti Ilocos Sur.
Iti pannakapasayaat ti Kalsada a komunektar ditoy a barangay iti kabangibangna a barangay ket manamnama a manam-ayan dagiti mannalon ken mangngalap a mangibiahe iti apit ken makalapanda kasta met iti papanda iti Poblasion iti nadaras a panagdaliasatda iti nalinis ken nasimpa a dalanda iti agdama.
Ti Barangay Sabang ket idauluan ni Brgy. Captain Edgardo S. Cobangbang, Sr. (Web In-Action)
Kabayatanna, madama pay a mains-instolar dagiti solar lights iti masungad ken katengngaan ti kalsada tapno nalawag ti panagdaliasat dagiti bumarangay ken pumasiar a Turista iti maibilbilang a Tourist Destination ti Barangay Sabang. Dagitoy a silaw ket impaay kabayatan ti Termino ni agdama a Gobernador Ryan Luis V. Singson a Diputado iti Umuna a Distrito ti Ilocos Sur.
Iti pannakapasayaat ti Kalsada a komunektar ditoy a barangay iti kabangibangna a barangay ket manamnama a manam-ayan dagiti mannalon ken mangngalap a mangibiahe iti apit ken makalapanda kasta met iti papanda iti Poblasion iti nadaras a panagdaliasatda iti nalinis ken nasimpa a dalanda iti agdama.
Ti Barangay Sabang ket idauluan ni Brgy. Captain Edgardo S. Cobangbang, Sr. (Web In-Action)
Posted by Bayan ng Cabugao, Ilocos Sur at 2:51 PM 0 comments
Subscribe to: Posts (Atom)


text:
Salaysay ni Samuel Allan Esperanza
Maika-18 nga Aparision
Hulio 16, 1858
Kas nadakamaten, manipud idi impalgak ti Babai ti naganna ken ni Bernadette, idi laengen Abril 7, 1858 ti naudi a panagparangna iti ubing. Saanen a nagparang pay manipud iti dayta a petsa. Saan metten a napnapan ni Bernadette iti groto.
Adu dagiti napasamak kadayta a panawen. Naserraan ti groto iti publiko ket naparitan dagiti tattao a mapan iti lugar ken agala iti danum iti ubbog.
Idi Hulio 16, bayat ti panagkararag ni Bernadette iti sanguanan ti altar ti Birhen – naipanagan daytoy iti Our lady of Mount Carmel nga agpiesta iti dayta nga aldaw – iti kapilia iti nasapa a sardam, nakarikna manen iti taringguyod a mapan iti groto.
Dagus a napan ni Bernadette iti pagtaengan ni Antina a Basile ket kiniddawna a kuyogenna a mapan iti groto.
Sabali a dalan ti sinurot dagiti dua agsipud ta kas nadakamaten, maipariten ti mapan iti groto. Iti dalanda, nasabatda ti sumagmamano a babbai ket simmurot dagitoy. Nagnada iti kapanagan ket nagtungpalda iti teppang ti karayan Give a kabangir ti kueba.
Nagparintumeng ni Bernadette ket rinugianna ti nagkararag. Apagbiit laeng, rimmaniag ti rupana sana inyebkas: “Wen! Wen! Adda’diay, is-isemannatayo manipud iti ballasiw!”
Idi dandanin lumnek ti init, nagpakada ti Babai ken ni Bernadette. Iniseman pay naminsan ti Babai ti ubing sa nagpukaw.
Saanton nga agparang pay ti Babai iti unos ti panagbiag ni Bernadette.
Ngem iti kaunggan ti ubing, makitananto manen ti Babai agsipud ta inkari daytoy kenkuana idi maikadua a panagparangna: “Diak ikari a naragsakka itoy a biag no di iti sumaruno”.
Dagiti Pagteng Kalpasan ti Aparision
Kas nadakamaten, saan a dagus a namati ti Simbaan kadagiti aparision iti Massabielle nupay naipakpakaammo dagiti napaspasamak bayat ti panagparang ti Babai a nangawag kenkuana nga Immaculate Concepcion.
Idi Hulio 28, nangbuangay ni Bishop Laurence iti Canonical Commission a mangkita iti kinaagpayso dagiti aparision ken kadagiti nairepreport a naag-agasan kalpasan nga imminum wenno nagdigosda iti danum a naalada iti ubbog.
Nangisayangkat ti Canonical Commission kadagiti interbio ken ni Bernadette ket iti baet ti kinabayag ken makautoy a panagsaludsodda, napnekda kadagiti sungbat ti ubing. Namatida a saan a pinarparbo ni Bernadette dagiti naireport a panagparang ti Babai kenkuana.
Idi Enero 1862, uppat a tawen kalpasan dagiti aparision, impaulog ti bishop ti pangngeddengna babaen ti maysa a pastoral letter.
Kastoy ti linaonna: “Ikeddengmi nga agpayso a nagparang ti Immaculate Mary, Mother of God, ken ni Bernadette Soubirous idi Pebrero 11, 1858, ken kadagiti simmarsaruno nga aldaw, sangapulo ket walo a daras amin, iti Grotto ti Massabielle, asideg ti ili ti Lourdes: a daytoy nga aparision ket ikutna amin dagiti marka ti kinapudno, ket rumbeng laeng a patien a pudno dagiti mamati. Sipapakumbabakami a mangidatag ti pangngeddengmi iti pangngeddeng ti Supreme Pontiff a nakaikomitaran ti Gobierno ti sibubukel a Simbaan.”
Iti 1876, maysa a kapilia ti nakonsegrada iti bato ti Massabielle, ngem agsipud ta saanna a malaon dagiti adu a tattao nga agbisita iti groto, sabali a simbaan ti naipatakder ket naawagan iti Basilica of the Rosary a nakonsegrada iti 1901.
Iti dayta met laeng a tawen, impalubos ni Papa Leo XIII a maipasdek ti maysa nga espesial nga opisina ken maselebraran ti misa para iti okasion.
Idi 1907, inkalawa ni Papa Pius X ti pannakarambak ti piesta iti sibubukel a Simbaan.
Iti agdama, daytoy a lugar ti maysa kadagiti kalatakan ken kaaduan ti bumisita a tattao, nangruna dagiti deboto ken dagiti addaan iti sakit a mangnamnama a maagasanda babaen ti milagroso a danum iti ubbog ti groto a nagparangan ti Immaculate Concepcion ken ni Bernadette Soubirous iti sangapulo ket walo a daras a nangrugi idi Pebrero 11, 1858.#


text:
Ne, nagdarasen ti panagtulid ti panawen! Nagteng gayamen ti Tawid News Magasin ti Maika-14 a tawenna. Saan a nakapappapati, ngem isu ti pudno! Linawas a rimmuar, saan a nagliway. Nupay maibilang a di naaratan a desdes ti nagnaanna, himmigante a bantay ti inulina ngem saan a nalpay wenno simmuko kadagiti pannubok.
Nasam-it ti balligi a minuli iti pannubok. Balitokto pay ket nasken a maluto iti apuy tapno maisina dagiti rinetna ket agbalin a natarnaw, rumimatrimat kadagiti mata. Kasta ti kaiyarigan ti TNM.
Nangrugi a kas maysa a magasin. Naisapsapit iti Saringit Chronicle. Kasla suplemento. Nupay nanumo, nababagas dagiti linaonna. Ngem agsipud ta narigat makaala iti advertisement ti maysa a magasin, uray no aglinawas a rummuar, isu a napagbalin a Tawid News Magasin, iti format a broadsheet. Napipia ti maysa a pagiwarnak ta no addan iti makatawenna a continuous a rummuar, makaalan iti judicial notices ken dadduma pay a legal proceedings.
Dagiti laonen ti magasin ti maysa a parikut idi. Isu a sinuratanmi dagiti pada a mannurat a mangtarabay iti inna isasantak, uray dagiti editor dagiti babasaen iti Region I, Cordillera ken Cagayan Valley. Adu dagiti nangipatulod iti artikuloda, sarita ken dandaniw.
Immuna a sinagaba dagiti mangimatmaton a pannubok ti pammabalaw manipud iti maysa a foundation gapu iti pannakaaramat iti balikas a Tawid. Kayatmi nga ipalawag a saan a dakami iti nagtaudan dayta a balikas wenno nagan no di ket isu ti pinili a mismo ti DTI manipud iti tallo a nagan a pagpilian. Ti singasingda a nagan ket sinurotmi laeng,. Ken maysa, ti nagan ti foundation ken ti maysa a babasaen ket agduma iti statusda.
Simmaruno ti panagriri dagiti dadduma pay a babasaen, a saan kano a mabalin a patarayen ti maymaysa a publisher ti dua a pagiwarnak iti maymaysa a probinsia ken mairaman kadagiti raffle kadagiti judicial notices, special proceedings ken dadduma pay a legal advertisments. Napasamak ngarud ti reorganization. Naikabil iti editorial box nga agduma dagiti tattao a mangimaton ti Saringit Chronicle ken ti Tawid News Magasin.
Ti kadagsenan, simmabuag ti higante a dalluyon a nangduprak iti dati a natibker a singgalot dagiti mangimaton iti dua a pagiwarnak. Naiserra ti Saringit Chronicle, ngem natibker latta ti takder ti TNM, umang-anges nupay nanglaylay ken naginana ti inana, nalasatna ti pannubok, nagtultuloy iti inna panangited iti impormasion ken literatura.
Maika-volume 14, ngem agtultuloy pay laeng ti inna panagbilang. Magtengna pay ti sabali a 14? Wen, maipanamnamami nga addanto latta ti Tawid News Magasin, agsipud iti kaaddayo – dagiti sponsors, advertisers ken patrons – a saan a maum-uma a timmarabay kadakami ken nangitag-ay iti pagiwarnaktayo iti agdama a pedestalna. (JMA, Jr./SAE)


text:
VIGAN CITY – Inyalat daytoy a siudad ti pammadayaw kas Most Child-Friendly City (Component City Category) iti intero a pagilian.
Indauluan ni Mayor Eva Marie S. Medina ti delegasion daytoy a siudad a nangawat iti pammadayaw manipud ken Pres. Gloria Macapagal-Arroyo iti seremonia a naangay iti Malakaniang itay Marso 12.
Iti interbiona iti media, kinuna ni Medina nga ibingayna ti nagun-od ti siudad a pammadayaw, saan laeng kadagiti opisial ken department heads no di pay kadagiti amin nga umili ti Vigan gapu iti panangsupsuportada kadagiti programa ti city government.
“… Daytoy ti mangipakita ti panagkikinnamayyet dagiti umili ken ti city of Vigan,” kinuna ni Medina.
Malaksid iti tropeo, immawat ti Vigan City iti P300,000 cash award.
Karaman dagiti napadayawan a Most Child-Friendly City ti Naga City (Independent City Category) ken ti Makati City (Highly Urbanized City Category).
Napadayawan met ti San Mateo, Isabela a Most Child-Friendly Municipality (1st to 3rd class Municipality Category) ken ti New Lucena, Iloilo (4th to 6th Class Municipality Category).
Maysa kadagiti napagpilian a Most Child-Friendly Municipality (4th to 6th Class Municipality Category) ti Bantay, Ilocos Sur.
Kinuna ni Medina a kadakkelan a puntos a nangabakan ti Vigan City ti naipasdek a Buridek Children’s Museum, ti Stimulation Therapeutic Activities Center, ken dadduma pay a programa a mangital-o iti pagimbagan ken kinatao dagiti ubbing ditoy siudad, ti kumpleto a dokumentasion dagitoy a proyekto, ti Management Information Service (MIS) ken iti kaaddan iti plantilla positions dagiti Day Care Workers.
Kinasalip ti Vigan City kas Most Child-Friendly City iti kategoria ti component city ti Tagum City, Tagaytay City ken ti Malaybalay City.#


text:
SAN ILDEFONSO, Ilocos Sur – Pito a tattao ti inaresto dagiti polis iti nagsasaganad nga insayangkatda a makalawas a buy-bust operations ken panagsukisok iti balay dagiti masipsiputan nga aglaklako iti droga iti probinsia.
Natnag iti ima dagiti pannakabagi ti linteg da Jorge Avila y Alconis ken Carlo Suero y Dulay iti nagsina a buy bust operations nga insayangkat dagiti polis idi rabii ti Marso 13 sadiay Barangay Sinabaan, Sta. Catalina, Ilocos Sur ken idi rabii ti Marso 18 sadiay Barangay Baclig, Cabugao.
Kalpasan a nakaawatda iti impormasion manipud iti barangay intelligence networkda nga adda maisayangkat a drug trade iti barangay road ti Sinabaan, Sta. Catalina, imbaon ni PSI Rodel Ularte ti dua nga intel operatives iti nadakamat a lugar.
Idi agarup 10:40 ti dayta a rabii, simmangpet ni Avila, 41, naasawaan, ken residente iti Barangay Sinabaan, sana inasitgan ti maysa nga agis-istambay.
Dagus nga immasideg dagiti operatiba sada nagpabigbig ngem kellaat nga imbato ni Avila ti iggemna a dua a heat sealed plastic sachet a mapapati a naglaon iti shabu.
Nakakumpiska pay dagiti polis iti kuarta iti ikut ni Avila nga agdagup iti P15,955.00 iti nadumaduma a denominasion.
Nakasukain pay dagiti polis iti maysa a bassit a sachet a naglaon iti residue a mapapati a shabu iti compartment ti motorsiklo ni Avila a Yamaha Sporty.
Natiliw met ni Carlo Suero y Dulay, 36, baro, ken residente iti Barangay Rizal, Cabugao, iti operasion nga insayangkat dagiti polis-Cabugao babaen ti direkta a superbision ni Chief Inspector William Nerona, hepe ti polis, iti periaan sadiay Barangay Baclig a nakagatangan kenkuana ti nagpammarang a poseur-buyer iti maysa a bassit a heat sealed plastic sachet a naglaon iti mapapati a shabu.
Nakakumpiska pay dagiti polis manipud iti ikut ni Suero ti maysa a rolled aluminum foil, marked money a P500.00, P20.00, ken tallo a P5.00 coins.
Naiteden iti opisina ti provincial prosecutor ti kaso a panagsalungasing iti RA 9165 maikontra ken ni Avila.
Kabayatanna, lima a pagtaengan ti nagsasaruno a sinukisok dagiti polis sadiay Magsingal, Sinait ken San Ildefonso a nakasamsamanda kadagiti maiparparit a droga ken drug paraphernalia ken nakaarestaran iti lima a masuspetsa a drug personalities.
Idi Marso 14, sinukisok dagiti nagtitipon nga elemento ti ISPAIDSOTG ken Magsingal Police Station nga indauluan ni PSI Jaime Navarro Laguesma, OIC, ti balay ni Gerardo Soberano y Tangdet, 39, naasawaan, ken residente iti Barangay Miramar, Magsingal a nakakumpiskaanda iti 5 a heat sealed plastic sachet a naglaon iti mapapati a shabu, assorted drug paraphernalia a pakairamanan ti 4 a nakuppil nga aluminum foil strips, 3 disposable lighters, maysa nga improvised tooter nga addaan iti residue ti napagango a marihuana, ken sumagmamano a plastic sachet.
Napilaanen ni Soberano iti kaso a panaglabsing iti RA 9165.
Kabayatanna, nupay negatibo ti resulta ti panagsukisok dagiti polis idi Marso 16 iti balay ni Lunnel Ilustrisimo y Agdeppa, dakkel a kantidad ti kuarta a mapapati a drug money ti nakumpiskada iti balay ni Ludivico Ilustrisimo y Ilacad, 52, malaksid laeng ti maysa a plastic sachet a naglaon iti mapapati a shabu residue; 2 nga improvised lighter; 2 improvised straw; ken aluminum foil; maysa a selpon ken dua a bateria ti selpon.
Agdagup amin iti P50,125.00 ti nakumpiska dagiti nagsukisok ken ni Ilustrisimo a cash money iti nadumaduma a denominasion.
Naipaima metten iti opisina ti provincial prosecutor ti kaso a panaglabsing iti RA 9165 maikontra ken ni Ilustrisimo.
Kabayatanna, iti search operation nga insayangkat ti PAIDSOTG, PIB, ken ti San Ildefonso Police Station nga indauluan ni PSI Regino Mendoza Geñoso, Jr. idi agsapa ti Marso 20, tallo a tattao a pakairamanan ti agassawa ti inaresto dagiti polis kalpasan a nagpositibo ti resulta ti panagsukisokda.
Iti pannakaisurat daytoy, maisagsaganan ti kaso a panaglabsing iti RA 9165 maikontra kada Edison Retuta y Retuta, 40, naasawaan, ken iti agassawa a nainaganan Silas de Ocampo, Jr. 31, ken Maricel de Ocampo y Ramirez, 33, agpapadada nga agnaed iti Barangay Bahet, San Ildefonso.
Nakakumpiska dagiti polis iti balay ni balay ni Retuta iti maysa a kaha ti posporo a naglaon iti bassit a heat sealed plastic sachet a naglaon iti mapapati a shabu ken sabali pay a plastic sachet a naikabil iti rabaw ti lamisaan, idinto a maysa a pakete ti Marlboro a naglaon iti heat sealed plastic sachet a naglaon iti mapapati a shabu ken disposable lighter ti nasarakan iti up-upaan a balay dagiti agassawa nga Ocampo.
Sinaksian dagiti barangay officials, kameng ti media ken pannakabagi ti DOJ ti panagsukisok.#


text:
Kristianidad
Ti Kristianidad (manipud iti Taga-ugma a Griego: Xpισtιavός Christianos[1]) ket maysa a namatmati ti maysa a dios ken Abraham a relihion[2] a naibatay iti biag panursuro ni Hesus a kas ti nairepresenta dagiti kanonikal nga ebanghelio ken dagiti dadduma pay a sinursuratan ti Baro a Tulag.[3] Ti panursurot ti pammati a Kristiano ket ammo a kas dagiti Kristiano.[4]
Dagiti Kristiano ket sapasap a namatmati kenni Hesus ket isu ti Dios Anak, ti Dios a nagbalin a tao ken ti mangisalakan ti nagtagitaoan. Gapu iti daytoy, dagiti Kristiano ket sapasapa a mangikungkuna kenni Hesus a ka ni Kristo wenno Mesias.[5] Ti ministro ni Hesus, sakripisio a pannakatay, ken ti simmaruno a panagungar, ket kadawyan a maikunkuna a kas ti Ebanghelio a mensahe ("naimbag a damag"). Iti ababa, ti Enbanghelio ket damag iti Dios ti agnanayon a panagabak ti Ama kadagiti dakes ,[6] ken ti kari iti Pannakisalakan ken agnanayon a biag par iti amin a tattao, baben ti nailangitan a grasia.[7]
Iti sanaglubongan dagiti tallo a kadakkelan a grupo iti Kristianidad ket ti Romano Katoliko a Simbaan, ti simbaan ti Dumaya nga Ortodokso, ken dagiti nadumaduma a denominasion iti Protestantismo. Ti Katoliko Romano ken Akindaya nga Ortodokso a patriarkado ket nagsisinada iti Daya–Laud a panagsisina iti 1054 AD, ken ti Protestantismo ket rimsua manipud iti Panagreporma a Protestante iti maika-16 a siglo, a nakisina manipud iti Simbaan a Romano Katoliko.[8]
Ti Kristianidad ket nangrugi a kas maysa a Hudio a sekta idi tengnga ti umuna a siglo.[9][10] Daytoy ket nagtaud manipud idiay Lebante a rehion ti Tengnga a Daya (moderno nga Israel ken Palestina), daytoy ket napardasan a naiwaras idiay Siria, Mesopotamia, Asia Minor ken Ehipto. Daytoy ket dimmakkel ti kinaadu ken impluensia kadagiti napalabas a siglo, ken idi gibus ti maika-4 a siglo isu daytoyen ti nagbalin nga opisial nga estado a simbaan ti Romano nga Imperio, a nangsuksukat kadagiti sabali a porma iti relhion a sinansanay babaen ti Romano a turay.[11] Idi las-ud ti Tengnga a Panpanawen, kaaduan idi kadagiti nabatbati iti Europa ket Nakristiano, a dagiti Kristiano ket sagpaminsanda pay a dakkel a relihioso a minoridad idiay Tengnga a Daya, Amianan nga prika, Etiopia[12] ken dagiti paset ti India.[13] Kalpasan ti Panawen ti Panagduktal, babaen ti misionario nga obra ken kolonisasion, ti Kristianidad ket naiwaras iti Kaamerikaan, Australasia, sub-Sahara nga Aprika, ken ti amin a sangalubongan.[14][15][16]
Dagiti Kristiano ket namatmatida a ni Hesus ket isu ti Mesias a naipadto iti Hebreo a Biblia. Ti pundasio ti Kristiano a teolohia ket naiyebkas kadagiti nasapa nga ekumeniko a kredo ti Kristiano a naglaon kadagiti panagtunton a kaaduan anaaw-awat babaen dagiti simmursurot iti Kristiano a pammati.[17] Dagitoy a propesion ket nangibagbaga a ni Hesus ket nagsagsagaba, pimmusay, ken naitabon idi, ken naungar manipud iti ipupusay tapno mangited ti agnanayon a biag kadagiti namatmati kanianan ken nagtaltalek kaniana para iti pammakawan kadagiti bukodda a basol (pannakaisalakan).[18] Intaltalinaayda pay a ni Hesus ket nainbagian a ngimmato iti langit nga idiay ketkaduan nga agturturay ni Dios ti Ama. Kaaduan kadagiti denominasion ket nagisursuro a ni Hesus ket agsublinto tapno ukomanna amin a nagtagitaon, ti sibibiag ken natay, ken mangited ti agnanayon a biag kadagiti sumursurot kaniana.[19] Isu ket naipanpanunotan a ti modelo iti maysa a nasingpet a biag, ken ti mangirakurak ken pisikal a inkarnasion iti Dios.[20]
Manipud iti nasapsapa ngem maika-21 a siglo, ti Kristianidad ket adda dagiti agarup a 2.2 bilion a namatmati.[21][22][23][24] Ti Kristianidad ket mangirepresenta ti agarup a maysa apagkatlo ti populasion ti lubong ken isu ti kadakkelan a relihion iti lubong.[25][26] Ti Kristianidad ket isu ti estado a relihion dagiti nadumaduma a pagilian[27] Kadagiti amin a Kristiano, 37.5% ket agnanaed idiay Kaamerikaan, 25.7% ti agnanaed idiay Europa, 22.5%ti agnanaed idiay Aprika, 13.1% ti agnanaed idiay Asia, 1.2% ti agnanaed idiay Oceania ken 0.9% ti agnanaed idiay Tengnga a Daya. Ti Kristianidad ket adda idi ti nangruna apapel iti panagsukog iti sub-Sahara ng a Aprika ken Lumaud a sibilisasion.[28][29][30][31][32]
Iti sangalubongan, dagiti tallo a kadakkelan a grupo ti Kristianidad ket ti Romano Katoliko a Simbaan, ti Simbaan ti Daya nga Ortodokso, ken dagiti nadumaduma a denominasion iti Protestantismo. Ti Romano Katoliko ken ti Daya nga Ortodokso a patriarkado ket nagsinada manipud idi panagsina ti maika-11 a siglo, ken ti Protestantismo ket rimsua idi las-ud ti Repormasion iti maika-16 a siglo, a nakisinnina manipud iti Simbaan ti Romano Katoliko.[33] Manipud idi nasapa maika-21 a siglo, ti Kristianidad ket isun ti kadakkelan a relihion iti lubong,[34][35] nga adda dagiti agarup a 2.2 bilion a sumursurot.[21][22][23][24]
Dagiti pammati[urnosen | urnosen ti taudan]
Urayno adda dagiti nangruna a paggigiddiatan iti panangipatarus ken kapanunotan iti Biblia no ania ti nakaibatayan ti Kristianidad, dagiti Kristiano ket nakibinningayda kadagiti agasmang ti pammati a tinengtengelda a kas kammasapulan iti pammatida.[36]
Demograpiko[urnosen | urnosen ti taudan]
Nga adda iti agarup a 2.2 bilion a sumursurot[21][22][23] a naisinsina kadagiti tallo a sanga ti Katoliko, Protestante ken Ortodokso, ti Kristianidad ket isu ti kadakkelan a relihion iti lubong.[37] Ti Kristiano a bingay iti populasion ti lubong ket adda iti agarup a 33% para kadagiti kinaudi a sangkagasut a tawtawen, a mangibagbaga a maysa kada tallo a tao iti Daga ket Kristiano. Daytoy ket lappedanna ti kangrunaan a pannakaiyalis kadagiti demograpiko iti Kristianidad; dagiti dakkel a pannkaadu kadagiti agrangrang-ay a lubong (agarup a 23,000 tunggal maysa nga aldaw) ket kinuyogen babaen ti adu a pannakaapday iti narang-ay a lubong, a kangrunaan idiay Europa ken Amianan nga Amerika (agarup a 7,600 tunggal maysa nga aldaw).[38] Daytoy ket isu pay laeng ti predominante a relihion idiay Europa, ti Kaamerikaan ken Akin-abagatan nga Aprika. Idiay Asia, daytoy ti katurayan a relihion idiay Georgia, Armenia, Daya a Timor ken ti Filipinas.[39]Nupay kasta, daytoy ket naapapdayen kadagiti adu a lugar a mairaman ti Akin-amianan ken Lumaud nga Estados Unidos,[40] Ti Oceania (Australia ken Baro a Selanda), akin-amianan nga Europa (a mairaman ti Gran Britania,[41] Ti Eskandinabia ken dadduma pay a luglugar), Pransia, Alemania, dagiti probinsia ti Kanada iti Ontario, Britaniko a Columbia, ken Quebec, ken dagiti paset ti Asia (a naipangpangruna idiay Tengnga a Daya,[42][43][44] Ti Abagatan a Korea,[45] Ti Taiwan,[46] Ti Pilipnas ken Macau[47]). Ti populasion ti Kristiano ket saan a bumasbassit idiay Brasil, ti Akin-abagatan nga Estados Unidos[48] ken ti probinsia ti Alberta, Kanada,[49] ngem ti porsiento ket bumasbassit. Kadagiti pagilian a kas ti Australia[50] ken Baro a Selanda,[51] ti populasion ti Kristiano ket naapapday kadagiti bilang ken porsiento. Urayno dagiti naapapday a bilang, ti Kristianidad ket agtultuloy nga isu ti naturay a relihion iti Lumaud a Lubong, nga adda dagiti 70% ket Kristiano,[24] idiay Europa 76.2% ti populasion ket nangikedkeddeng kaniada a kas Kristiano,[52] ken 86.0% iti Kaamerikaan[53] ken 73.36% idiay Oceania ket agsansanay pay iti Kristianidad.[24]
Nupay kasta, adu dagiti karismatiko a tignay a nagbalinen a nasayaat a nabangon kadagiti paset iti lubong, a naipangpangruna idiay Arika, Latin nga Amerika ken Asia.[54][55][56][57][58] Ti mangiyun-una a Saudi Arabiano a daulo ti Muslim a ni Sheikh Ahmad al Qatanni ket nagreporta idiay Aljazeera nga iti tunggal maysa nga aldaw 16,000 kadagiti Aprikano a Muslim ket mapmapan iti Kritianidad . Isu ket nagtunton a ti Islam ket makapukpukaw idi ti 6 a riwriw kadagiti Aprikano a Muslim iti tungngal maysa a tawen tapno agbalinda a Kristiano,[59][60][61][62][63] a mairaman dagiti Muslim idiay Alheria,[64] Pransia,[64] Iran,[65] India,[64] Morocco,[64] Rusia,[64] and Turkey,[64][66] ken Tengnga nga Asia.[67][68] Nairepota pay a ti Kristianidad ket nadayeg kadagiti tao iti nadumaduma a taudan idiay India (a nangruna kadagiti Hindu),[69] ken Malaysia,[70] Mongolia,[71] Nigeria,[72] Bietnam,[73] Singapur,[74] Indonesia,[75][76] China,[77] Hapon,[78] ken Abagatan a Korea.[79]
Dagiti nagibasaran[urnosen | urnosen ti taudan]
- ^ Xpισtιavός "Kristianos" ket maysa a termino a naipayammo Acts 26:28 ti panangilawlawag kadagiti sumursurot kadagiti sursuro ni Hesukristo
- ^ Ti kasaaad ti Kristianidad a kas maysa a namatmati ti maysa a dios ket napaneknekan iti, kendagiti nadumaduma pay a nagtaudan, ti Katoliko nga Ensiklopedia (artikulo "Monotheism"); William F. Albright, Manipud iti Bato a Panawen iti Kristianidad; H. Richard Niebuhr; About.com, Rekusos dagiti Monoteismo a Relihion; Kirsch, Dios a sumupiat kadagiti Dios; Woodhead, Maysa a Pangyuna ti Kristianidad; Ti Elektroniko nga Ensiklopedia ti Columbia Monoteismo; Ti Baro a Diksionario iti Kultural a Pannakaammo ti panagbasa ken panagsurat, monoteismo; Baro a Diksionario iti Teolohia, Paul, pp. 496–99; Meconi. "Pagano a Monoteismo iti Naladaw a Taga-ugma". p. 111f.
- ^ BBC, BBC—Relihion ken dagiti Etiko 566, Kristianidad
- ^ The term "Kristiano" (Griego Xpισtιavός) ket immuna nga inusar para iti pannakareperensia kadagiti disipulo ni Hesus idiay siudad iti Antioch[Acts 11:26] idi agarup a 44 AD, a kayatna a saoen ket "dagiti sumursurot kenni Kristo". Ti nagan ket inted babaen dagitisaan a Hudio nga agtaeng idiay Antioch, baka ngata daytoy ket para iti panagsuron, kadagiti disipulo ni Hesus. Iti Baro a Tulag dagiti nagan babaen a pinagtawtawagan kaniada ket "kakabsat", "ti mammmati", "napili", "dagiti santo", "namatmati". Ti kasapaan a nairehistro a panagusar ti termino a "Kristianidad" (Griego Xpισtιavισuός) ket babaen ni Ignasio iti Antioch, idi agarup a 100 AD. Kitaen ti Elwell/Comfort. Tyndale Diksionariuo ti Biblia, pp. 266, 828
- ^ Briggs, Charles A. Ti kammasapulan a Kristiano a pammati: ti nagtaudan, pakasaritaan ken panagipatarus dagiti Apostol ken kredo ti Nisea. Annakni C. Scribner, 1913. Books.Google.com
- ^ N. T. Wright, manipud iti Glosario iti Para iti Amin a serye, babaen ti artikulo a "Dagiti panagilawlawag ti Ebanghelio" ni Wright: "Ti kapanunotan iti 'naimbag a damag...'" "...ket kayatna a sawen ti inururay ti nabayag a panagballigi ni YHWH kadagiti kadaksan ken panagisalakanna kadagiti taona." http://thegospelcoalition.org/blogs/trevinwax/2008/09/04/gospel-definitions-nt-wright/
- ^ Surat para kadagiti Romano 6:23: "Para kadagiti tangdan iti basol ket panakatay, ngen ti nawara a regalo manipud iti Dios ket agnanayon a biag kenni Apo Hesukristo."
- ^ S. T. Kimbrough, ed. (2005). Ti Ortotodokso ken Wesleyana nga Ekritura Scriptural a panagawawat ket pannakasanay. St Vladimir's Seminary Press. ISBN 978-0-88141-301-4.
- ^ Robinson, Kammasapulan a Hudaismo: Ti Kompleto ng aAlagaden kadagiti Pammat, dagiti Ugali ken dagiti Ritos, p. 229.
- ^ Esler. Ti Nasapa Lubong ti Kristianidad. p. 157f.
- ^ Ti relihion iti Romano nga Imperio, Wiley-Blackwell, babaen ni James B. Rives, panid 196
- ^ Katoliko nga ensiklopedia Baro nga Idadateng
- ^ McManners, Oxford nga Nailustrado a Pakasaritaan ti Kristianidad, pp. 301–03.
- ^ Muslim-Kristiano a Pannakibiang. Unibersidad ti Amsterdam a Pagmalditan. 2006. ISBN 978-90-5356-938-2. Naala idi Oktubre 18, 2007.
Ti regget para iti ebanghalisasion kadagiti Kristiano ket kinaduaan pay babaen ti pannakaamo ati kaunaan a masolbar a problema ket no kasano ti panagserbi kadagiti adu a bilang dagiti baro a pangbaliwen. Kinuna ni Simatupang ket, no dagiti bilang ti Kristiano ket agdoble wenno agpatallo, isu a ti bilang dagiti ministro ket nasken a madoble ken maipatallo ken ti bilang ti laikado ket nasken a mapadakkel ken ti Kristiano a serbiso iti kagimongan babaen kadagiti eskuela, dagiti unibersidad, dagiti ospital ken dagiti pagulilaan , ket nasken a maipadakkel. Iti maipatinayon, para iti kaniana ti mision a Kristiano ket nasken a mairaman iti panagbinglay iti hustisia kadagiti pamay-an ken modernasisasion.
- ^ Fred Kammer (Mayo 1, 2004). Panagaramid ti Pammati a Hustisia. Paulist Press. ISBN 978-0-8091-4227-9. Naala idi Oktubre 18, 2007.
Dagiti teologo, dagiti obispo, ken dagiti agsersermon ket nagawawisda kadagiti komunidad ti Kristiano nga isuda ket mannakaawa koma a kas ti mannakaawa iti Diosda idi, a naiyunayunay a ti pannakaparsua idi ket para iti amin a nagtagitaon. Naala ken nagparang-ay kadagiti adu a bilang dagiti pannakainanganan dagiti peregrino no Kristo ken ti kammasapulan a rebbeng ti Kristiano kadagiti napanglaw. Dagiti relihioso a kongregasion ken dagiti karismatiko a daulo ket nagiyaddangda ti panagrang-ay kadagiti adu a bilang dagiti patakder-ospital, dagiti hospisio para kadagiti peregrino, dagiti orpanato, dagiti papanan para kadagiti di naasawaan nga inna-a nakaibatayan ti pundasion para iti moderno a "dakkel a network dagiti ospital, dagiti orpanato ken dagiti eskuela, tapno makaserbi kadagiti napanglaw ken ti kagimongan."
- ^ Babbai ti Kristiano a Simbaan: Dagii Agsuksukog iti Tignay. Chalice Press. Marso 1994. ISBN 978-0-8272-0463-8. Naala idi Oktubre 18, 2007.
Kadagidiay tengnga a probinsia ti India nagipatakderda kadagiti eskuela, dagiti orpanato, dagiti ospital, ken dagiti simbaan, ken nagiwarwaras kadagiti mensahe ti ebanghelio dagiti zenana (maipanggep ti babbai).
- ^ Naipalplawag tapno maliklikan ti termino nga "ortodokso"
- ^ Sheed, Frank. Teolohia ken Sanidad. (Ignatius Press: San Francisco, 1993), pp. 276.
- ^ "Kristianidad". Dagiti Pannkaamo a Rekurso. Berkley a Sentro para iti Relihion, Kappia, ken Pannakibiang iti Lubong. Naala idi 2011-11-22.
- ^ McGrath, Kristianidad: Ti maysa aPangyuna, pp. 4–6.
- ^ a b c 33.2% iti 6.7 a bilion ti populasion ti lubong (babaen ti paset a 'Tattao') "World". CIA world facts.
- ^ a b c "Ti Listaan: Dagiti Kapardasana Dumakdakkela Relihion iti Lubong". foreignpolicy.com. Marso 2007. Naala idi Enero 4, 2010.
- ^ a b c "Dagiti Kangrunaan a Relihion a Nairanggo babaen ti Kadakkel". Adherents.com. Naala idi 2009-05-05.
- ^ a b c d ANALYSIS Disiembre 19, 2011 (2011-12-19). "Global a Kristianidad". Pewforum.org. Naala idi 2012-08-17.
- ^ Hinnells, Ti Routledge a Kumaduaan ti Panagadal ti Relihion, p. 441.
- ^ Zoll, Rachel (Disiembre 19, 2011). "Panagadal: Ti populasion ti Kristiano ket napnapan manipud idiay Europa". Associated Press. Naala idi 25 Pebrero 2012.
- ^ Kitaen ti Kristianidad#Demograpiko para iti pakaammo ken dagiti reperensia
- ^ Dagiti Relihion iti Sangalubongan a Kagimongan- Panid 146, Peter Beyer – 2006
- ^ Dagiti Naipakasaritaan a Serie ti Unibersidad ti Cambridge, Ti Maysa a Salaysay iti Lumaud a Sibilisasion iti Ekonomiko nga Aspetona , p.40: Ti Hebraismo, kasla iti Helenismo, ket naipangruna amin a banag idi iti panagrang-ay ti Lumaud a Sibilisasion; ti Hudaismo, a kas ti simmarunuan ti Kristianidad, ket adda ti saan a dagus iti panagsukog kadagiti kapanunotan ken moralidad dagiti lumaud a pagilian manipud idi panawen ti Kristiano.
- ^ Caltron J.H Hayas, Kristianidad ken Lumaud a Sibilisasion (1953),Unibersidad ti Stanford a Pagmalditan, p.2: A ti adda a naisangsangayan a langa iti bukodtayo a Akinlaud a Sibilisasion— ti sibilisasion ti akinlaud nga Europa ken ti Amerika— ket nangruna a sinukog idi babaen ti Hudaeo – Graeko – Kristianidad, Katoliko ken Protestante.
- ^ Horst Hutter, Unibersidad ti New York, Panagsukog ti Kasakbayan:Baro a Turay ti Kararua ken ti Bukodna nga Asetikoa Panagsansanay ni Nietzsche (2004), p.111:dagiti tallo a nalatak apundador ti Lumaud a kultura, ni Sokrates, Hesus, and Plato.
- ^ Fred Reinhard Dallmayr, Dialogo Kadagiti Sibilisasion: Adda Dagiti Naindayegan a Boses (2004), p.22: Ti Akinlaud a sibilisasion ket sagpaminsan pay a nailawlawagan a kas ti "Kristiano" wenno "Husio- Kristiano" a sibilisasion.
- ^ S. T. Kimbrough, ed. (2005). Pannakaawat ken panagsanay ti Ortodokso ken Wesleya a Nasantuan a Sinuratan. St Vladimir's Seminary Press. ISBN 978-0-88141-301-4.
- ^ Hinnells, Ti Routledge a Kakuyog ti Panagadal ti Relihion, p. 441.
- ^ Zoll, Rachel (Disiembre 19, 2011). "Adal: Ti populasion ti Kristiano nga immalis manipud idiay Europa". Associated Press. Naala idi 25 Pebrero 2012.
- ^ Olson, Ti Mosaiko ti Kristiano a Pamamti.
- ^ "Dagiti Kangrunaan a Relihion a Nairanggo babaen ti Kadakkel". Dagiti Sumursurot. Naala idi 2007-12-31.
- ^ Werner Ustorf. "A missiological postscript", iti McLeod ken ni Ustorf (eds), Ti Pannakaapday iti Kristemdom idiay (Lumaud) Europa, 1750–2000, (Unibersidad ti Cambridge a Pagmalditan, 2003) pp. 219–20.
- ^ Encyclopædia Britannica tabla dagiti relihion, babaen ti rehion. Naala idi Nobiembre 2007.
- ^ ARIS 2008 Reporta: Paset IA – Pannakatagikua. "Sukisok ti Relihioso nga Identipikasion ti Amerika 2008". B27.cc.trincoll.edu. Naala idi 2010-11-19.
- ^ "Baro a panabutos ti kapanunotan idiay UK ket mangipakpakita ti panagtultuloy a pannakarebba ti 'Kristendom'". Ekklesia.co.uk. 2006-12-23. Naala idi 2010-11-19.
- ^ Barrett/Kurian.Ensiklopedia ti Kristiano ti Lubong, p. 139 (Britania), 281 (Pransia), 299 (Alemania).
- ^ "Dagiti Kristiano idiay Tengnga a Daya". BBC News. 2005-12-15. Naala idi 2010-11-19.
- ^ Katz, Gregory (2006-12-25). "Ti kadi Kristianidad ket matmatayen idiay nakaipasngayan ni Hesus?". Chron.com. Naala idi 2010-11-19.
- ^ "Bilang dagiti Kristiano kadagiti ubbing a Koreano ket bimmassit babaen ti 5% tunggal maysa a tawen". Omf.org. Naala idi 2010-11-19.
- ^ "Ti Kristianidad ket maaw-awanen idiay Taiwan | American Buddhist Net". Americanbuddhist.net. 2007-11-10. Naala idi 2009-05-05.
- ^ Greenlees, Donald (2007-12-26). "A Gambling-Fueled Boom Adds to a Church's Bane". Macao: Nytimes.com. Naala idi 2011-06-30.
- ^ Barry A. Kosmin ken ni Ariela Keysar (2009). "AMERICAN RELIGIOUS IDENTIFICATION SURVEY (ARIS) 2008" (PDF). Hartford, Connecticut, USA: Trinity College. Naala idi 2009-04-01.
- ^ "Dagiti Relihion idiay Kanada—SEnso ti 2001". 2.statcan.ca. 2010-03-09. Naala idi 2010-11-19.
- ^ "Australiano a senso ti 2006 – Relihion". Censusdata.abs.gov.au. Naala idi 2010-11-19.
- ^ Tabla 28, 2006 a Datos ti Senso – QuickStats a Maipanggep ti Kultura ken Identidad – Tabtabla.
- ^ ANALYSIS Disiembre 19, 2011 (2011-12-19). "Europa". Pewforum.org. Naala idi 2012-08-17.
- ^ ANALYSIS Disiembre 19, 2011 (2011-12-19). "Kaamerikaan". Pewforum.org. Naala idi 2012-08-17.
- ^ David Stoll, "Ti kadi Latin nga Amerika ket Agbalbalinen a Protestante?" pannakaipablaak idiay Berkeley: Unibersidad ti California a Pagmalditan. 1990
- ^ Jeff Hadden (1997). "Pentekostalismo". Naiyarkibo manipud iti kasisigud idi 2006-04-27. Naala idi 2008-09-24.
- ^ Pew Forum on Religion and Public Life (2006-04-24). "Napaggunay babaen ti Espiritu: Pentekostal Pa Bileg ken Politika kalpasan ti 100 a Tawtawen". Naala idi 2008-09-24.
- ^ "Pentekostalismo". Britannica Concise Encyclopedia. 2007. Naala idi 2008-12-21.
- ^ Ed Gitre, Christianity Today Magazine (2000-11-13). "The CT Review: Pie-in-the-Sky Now".
- ^ "Aljazeera". Aljazeera.net. Naala idi 2010-11-19.
- ^ "Innem a riwriw kadagiti Aprikano a Muslim ket nagbalinda a Kristiano iti Tunggal Maysa a Tawen". Orthodoxytoday.org. Naala idi 2010-11-19.
- ^ Naipablaak idi 12:00 AM. "Innem a Riwriw kadagiti Aprikano a Muslims ket pinanawandad ti Islam iti tunggal maysa a tawen". American Thinker. Naala idi 2010-11-19.
- ^ "Sumurok a Maysa a Riwriw a Muslim ket Mapan iti Kristianidad– MND". Mensnewsdaily.com. 2006-12-31. Naala idi 2010-11-19.
- ^ khadijabibi (2009-10-30). "Idiay Aprika, 6 a riwriw a muslim ket agbalin a Kristiano iti tunggal maysa a tawen". Chowk. Naala idi 2010-11-19.
- ^ a b c d e f Dagiti Muslims ket Sapsapulenda ni Kristo – ChristianAction
- ^ Gary Lane. "Dagiti Balay a Simbaan ket Amad-adu idiay Iran". Cbn.com. Naala idi 2012-08-17.
- ^ khadijabibi (2009-10-30). "35,000 a Muslim ket mapmapanda iti Kristianidad iti tunggal maysa a tawen idiay Turkia". Chowk.com. Naala idi 2010-11-19.
- ^ Kitaen pay dagiti adu nga artikulo babaen ni Jeni Mitchell. "FREEradicals – Panagpunta kadagiti Kristiano idiay Tengnga nga Asia". Icsr.info. Naala idi 2012-08-17.
- ^ "Despite Government Set-backs, Christianity Is Alive in Central Asia". Opendoorsusa.org. 2011-11-30. Naala idi 2012-08-17.
- ^ "Kandhmal: 66 a porsiento ti populasion ti Kristiano a dumakdakkel kadagiti n 10 a tawtawen". Answerbag.com. Naala idi 2010-11-19.
- ^ "160,000 Ket Rimmuar iti Hinduismo idiay Malaysia kadagiti 25 a Tawtawen". Christianaggression.org. 2005-05-16. Naala idi 2010-11-19.
- ^ "Dagiti Relihion idiay Mongolia". Mongolia-attractions.com. Naala idi 2010-11-19.
- ^ Bariweswes dagiti Relihioso a Demograpiko – Pew Forum
- ^ "Annual Report on International Religious Freedom for 2005 – Bietnam". Departamento ti Estado ti Estados Unidos. 2005-06-30. Naala idi 2007-03-11.
- ^ "Kristianidad, kadakkelan nga iyaadu ti saan a relihioso a rehistro: Senso 2010". Newnation.sg. 2011-01-13. Naala idi 2012-08-17.
- ^ "Idiay Indonesia, a Baro a Tawen ti maysa a duog a panagsanay para kadagiti agtutubo a Kristiano". Webcitation.org. Naala idi 2012-08-17.
- ^ "Idiay Indonesia, dagiti Insik ket mapmapanda idiay simbaan". Nytimes.com. 2006-04-27. Naala idi 2012-08-17.
- ^ "Kristianidad 2010:ti panirigan manipud iti baro nga Atlas iti Global a Kritianidad". Goliath.ecnext.com. 2010-01-01. Naala idi 2012-08-17.
- ^ "Ti Kristianidad ket umad-adu idiay Hapon". Wnd.com. 2006-03-18. Naala idi 2012-08-17.
- ^ Landau, Christopher (2009-10-26). "AAgbalin kadi a Kristiano ti Abagatan a Korea?". BBC News. Naala idi 2012-08-17.
- Adu pay a mabasbasa
- Gill, Robin (2001). The Cambridge companion to Christian ethics. Cambridge, UK: Cambridge University Press. ISBN 0-521-77918-9.
- Gunton, Colin E. (1997). The Cambridge companion to Christian doctrine. Cambridge, UK: Cambridge University Press. ISBN 0-521-47695-X.
- MacCulloch, Diarmaid. Christianity: The First Three Thousand Years (Viking; 2010) 1,161 pages; survey by leading historian
- MacMullen, Ramsay (2006). Voting About God in Early Church Councils. New Haven, CT: Yale University Press. ISBN 0-300-11596-2.
- Padgett, Alan G.; Sally Bruyneel (2003). Introducing Christianity. Maryknoll, N.Y.: Orbis Books. ISBN 1-57075-395-4.
- Price, Matthew Arlen; Collins, Michael (1999). The story of Christianity. New York: Dorling Kindersley. ISBN 0-7513-0467-0.
- Ratzinger, Joseph (2004). Introduction To Christianity (Communio Books). San Francisco: Ignatius Press. ISBN 1-58617-029-5.
- Roper, J.C., Bp. (1923), et al.. Faith in God, in series, Layman's Library of Practical Religion, Church of England in Canada, vol. 2. Toronto, Ont.: Musson Book Co. N.B.: The series statement is given in the more extended form which appears on the book's front cover.
- Tucker, Karen; Wainwright, Geoffrey (2006). The Oxford history of Christian worship. Oxford [Oxfordshire]: Oxford University Press. ISBN 0-19-513886-4.
- Wagner, Richard (2004). Christianity for Dummies. For Dummies. ISBN 0-7645-4482-9.
- Webb, Jeffrey B. (2004). The Complete Idiot's Guide to Christianity. Indianapolis, Ind: Alpha Books. ISBN 1-59257-176-X.
- Woodhead, Linda (2004). Christianity: a very short introduction. Oxford [Oxfordshire]: Oxford University Press. ISBN 0-19-280322-0.
Dagti silpo ti ruar[urnosen | urnosen ti taudan]
- Midia a mainaig iti Kristianidad iti Wikimedia Commons
- "Kristianidad". Encyclopædia Britannica Online.
- "BBC—Relhion ken Etika-Kristianidad". British Broadcasting Corporation. Naala idi 2008-01-03. Dagiti adu a bilang ti pangyuna nga artikulo iti Kristianidad.
- "Netzarim". - Ipindut iti Pakasaritaan a Museo' iti kanigid a pagpilian. Naala idi 2008-10-21. Ti taudan ti Kristianidad
- Adena, L. Ti 'Hesus a Kulto' ken ti Romano nga Estado iti Maikatlo a Siglo, Clio a Warnakan ti Pasaritaan, 2008.


text:
Kolum ni Jobert M. Pacnis
(Umuna iti dua a paset)
AGLUKAT koma pay laeng ti klase idi mayimplimentar ti baro a pammilin kadakuada. Ngem ti yanna nga adat, saanda a naammuan a dagus agingga a dimteng ti maikadua a bulan ti klase. Sa pay laeng nalpasen ti naituyang nga aldaw iti dayta a bulan idi maammuanda. Naal-alimadamaddan iti social media dayta a pammilin ngem awan ti pammaneknek (memorandum) a pagibasaranda. Narigat a nakasursurotda lattan aglalo no iti social media laeng a namunganay ti amin.
Maysa pay, nakaawat ti prinsipalda iti text a saanda unay nga ikaskaso ti agwarwaras a pammilin ta iti laeng Kabisayaan daydiay. Saanda a sakup iti Tanap.
Pagdaksanna, apaman a nakapan ti prinsipalda iti training, ditoyen a nagbalin a nalawag kadakuada dayta a pammilin. Ket masapul nga agtungpalda iti maikatlo a bulan— itoy a masungad nga Agosto dayta.
Ania ngamin dayta a pammilin?
Masapul nga agsuotda iti ASEAN inspired costume tunggal umuna a Lunes ti kada bulan. Itay Hunio, pannakabagi ti pagiliantayo. Barong, kasta ti kunada. Itay Hulio, kawes met ti pagilian a Brunei. Sa kadaytoy nga Agosto, a panangrugida nga agtungpal (ta naammuandan ti amin), kawes manipud iti pagilian a Cambodia.
“Pangalaan, paggatangan kadagita, sir?” sangsangkamaysada a nagsaludsod. Imposte ngamin ti prinsipalda (a manarimaan ti training-na iti sabali a probinsia) iti chatroom-da dagiti kawes a pagtuladanda.
Ngem awan ti naurayda a sungbat. Kayatna a sawen, makaammodan a mangikalukag. Mapanda kadagiti ili/il-ili wenno iti siudad tapno agsapul—no adda man masapulanda.
Agsapulda, kayatna a sawen, gumastosda. Saan nga asi-asi a gastos aglalo no adayo ti pagsapulanda. Pamasahe laengen, manon ti roundtrip? Ti kanenda? Sa ti gatad ti kawes? Ayna, iti simple a panagkuenta, saan a nababbaba ngem dua ribu a pisos amin.
Para laeng iti maminsan a panangusar!
Saanda a rigaten ti agtungpal kadayta a pammilin a nagtaud iti Departamento. Ngem iti kabassit ti sueldoda, dakkel manen dayta a maikkat kadakuada a para koma iti pamiliada. Kalpasan a maisuotda ti kawes, anianto pay ti usarna? Inton agbaliw dagiti adda iti Departamento, agtuloyto pay ngata dayta a pammilin? Maipatungpalto pay ngata?
Sangapulo a daras nga agsuotda, sangapulo met a nadumaduma a klase a kawes ti nadumaduma a pagilian. Saan a barengbareng a gatad ti mabusbos, ti makaut iti agulser payen a bulsada.
No anianto la unay ti nakapanunotan dagiti dadauloda iti Departamento kadayta a pammilin. No ipokus la koman dagitoy ti atensionda iti pannakapaadda kadagiti masapul a libro iti panagisuro?
Agdadata a kinapudno nga iti sibubukel a pagilian, agkurkurang dagiti libro a mausar aglalo iti Grado 11 ken Grado 12. Kaaduanna kadagiti suheto ti awan pay libro a maibunong kadagiti ubbing. No adda man, saan nga 1:1 ti ratio-na. Kakaasida a mannursuro a mangiremremedio iti isuroda kas maibatay iti adda laeng kadakuada a giya (Curriculum Guide). Makaammodan nga agsapul iti libroda, makaammodan nga agsukisok iti internet ken dadduma pay a pamuspusan.
Ken no asikasuen la koma payen dagiti dadauloda dagiti papel dagiti dadduma a mannursuro a nagaburan payen kadagiti lamisaanda? Ta adu dagiti mano bulanen a saan pay a nagsueldo. Ti kaduana, pinagreportda iti bulan ti Hunio ta naawaten nga agisuro. Ti nasakit, napandagan dagiti papelna. Naitungtungkua ti pannakapirma ti appointment-na ta saan metten a nagna a napan iti Civil Cervice. Nagangayanna, bulanen ti Oktubre idi naaprubaran ti appointment-na. Saanen a nailaban daytoy ti kalinteganna ta nagbasar ti panagsueldona iti petsa ti appointment-na. Kapilitan a libre ti sueldo ti co-teacher-na iti no mano a bulan a panagserbidana iti pagadalanda.
Negligence, dayta ti nalawag.
Maysa pay, adu a pappapel ti mapukpukaw iti Departamento. Pangarigan laengen dagiti baro a na-regular a kaduana. Naladaw la ngaruden ti pannakapirma dagiti appointment-da (kas iti immuna a nadakamat), no namin-ano pay a nagipasada kadagiti DTR (daily time record) ken dadduma pay tapno laeng agsueldoda. Rasonda iti ngato nga awan pay naipasa a dokumento idinto nga inlangananda pay tapno laeng makaisubmitarda. Kasta a kasta agingga a dimmanon iti namimpat a daras a nagipasada kadagiti dokumento.
Sabali laeng dagiti naiwagat a pappapel a maipanggep iti benepisioda koma. Pangarigan laengen ti pannakanayon ti dependent-na. Nobiembre a naganak ni baketna. Impagnana a dagus dagiti pappapel tapno adda bassit mainayon iti sueldona iti binulan. Ngem nakapamitlo a nagsubli dagiti papelna agingga a nakompletona met laeng sakbay a nagtapos ti tawen.
Ngem dua tawenton ti ubingna (dependent), awan pay dayta resulta ti impagnana.
(Adda tuloyna)


text:
1920
Ti 1920 ket maysa a bisiesto a tawen a nangrugi iti aldaw ti Huebes iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Enero[urnosen | urnosen ti taudan]
- Enero 2 – Isaac Asimov, mannurat (pimmusay 1992)
- Enero 20
- Fabian Ver, Filipino a Heneral (pimmusay 1998)
- Federico Fellini, Italiano a direktor ti pelikula (pimmusay 1993)
Pebrero[urnosen | urnosen ti taudan]
- Pebrero 12 – Pran, taga-India nga aktor (pimmusay 2013)
Abril[urnosen | urnosen ti taudan]
- Abril 1 – Toshiro Mifune, Hapon nga aktor (pimmusay 1997)
Mayo[urnosen | urnosen ti taudan]
- Mayo 18 – Papa Juan Pablo II (pimmusay 2005)
Hulio[urnosen | urnosen ti taudan]
- Hulio 11 – Yul Brynner, naiyanak idiay Rusia nga Amerikano nga aktor (pimmusay 1985)
Pimmusay[urnosen | urnosen ti taudan]
- Mayo 16 – Levi P. Morton, maika-22 a Bise Presidente ti Estados Unidos (naipasngay 1824)
- Hunio 14 – Max Weber, Aleman a politikal nga ekonomista (naipasngay 1864)


text:
Imbiit ni Rilo A. Bedo
(Umuna iti dua a paset)
“SIR,” maar-arakattot ni Nerissa a simmabat kaniak iti playground. Mapanak koman iti klaseda kadayta a maudi a period iti agsapa.
“Apay?” inamadko. “Kaska met laengen napuoran?”
“Adda ipakitak kenka, sir,” ket ingguyodnak iti CR iti abay ti room-da.
Simmaruno metten dagiti dadduma pay a kaklaseda a nakakita kadakami idi labsanmi ti kuartoda.
“Basaem dayta, sir,” intudo ni Nerissa ti bakrang ti room-da a dumna iti CR.
Nakakadkadlaw ti kappinta a pader a nagudugodan iti natirad a banag. Addada naisurat.
Napasanamtekak. Simro manen ti kinagatel ti ima dagiti ubbingmi.
“’Yanna dita?” inamadko ta adu ti babassit a naisurat.
“Daytoy, sir,” inyugedna pay ti imana iti naikuskos a naisurat.
Minirak. “Kukko si Sir Teody…” Kinudkodko ti ulok. “Diak maawatan…”
“Saanmo nga ammo ti kukko, sir?” insengngat ni Myra, kaklase ni Nerissa, nga aw-awaganda iti Dagula ta bassit unay iti tawenna a sangapulo ket lima. Ngem ibagbagak kadakuada a gesdanda ti mang-bully ta mabalin a maidarumda.
“Ilokanoak met, ammok, ‘ya ngarud,” kinunak. “Ania kad’ dayta?”
Aglima tawenkonton ditoy a deppaar a naglaok nga Ilokano ken Ibanag (nga ad-adu nga amang ti bilangda) dagiti ubbingmi ngem saanko pay a nasursuro ti lengguahe nga Ybanag.
Nagkakatawada.
“Panottt!!!” adda nangibugkaw iti likud. Nga ad-adda a nagkakatawaanda.
Nariknak ti panagburek ti darak. Iti nasuroken a maysa a dekada a panagisursurok, iti daytoy pay laeng maikalima a pagadalan a nakapermanenteak, ti adda nakasao kaniak ti kasta.
“Ammoyo no asino ti nagsurat?” Iti panangmingmingko iti naisurat, mabalin a landok wenno natirad a banag ti inggudugodda iti kappinta a pader. Uray la nalnalkab dagiti dadduma a pinta iti kadagsen ti pannakaisuratna.
“Saan, sir,” insungbatda.
Ngem kellaat lattan a pimmatak iti isipko ti ladawan da Richmond ken Reyrick a kaklase met laeng da Nerissa.
Kadagupan kadagiti ig-iggamak nga ubbing, isuda laeng dagiti ammok nga adda gurana kaniak. Itay napan a lawas, binagbagaak ida kalpasan ti panangibinsabinsak ti lesson-ko kadakuada. Imbagak a saan nga adayo a dida makapasa no agtultuloy ti panaglanganda iti klasek.
Adda ugali da Richmond ken Reyrick a naayat nga ag-cutting classes. Kalpasan ti break, agpukawdan. No sumrekda met, saanda a pulos a makipaset iti diskusion. Namindua metten a nasukalak nga agpaypayubyobda iti likud a yan ti garden-ko.
Binagbagaak ida. Uray ammok nga ammoda ti dakes nga ipaay ti sigarilio iti salun-atda, inadalak latta ida. Imbagak metten nga ipamaysada koma ti arapaap dagiti nagannak kadakuada. Saanda koma a gastuen dagiti nagrigrigatan dagiti dadakkelda iti awan kaes-eskanna a banag—a makadadael pay met iti salun-atda.
Diak idi nauray a simmungbatda. Nakamisugsogda latta.
Kastada. Kasla awan pangipirpiritda kadagiti mannursuroda aglalo no dagiti kas kadakami a ganggannaet iti lugarda.
Gapu ta atapek lattan a da Richmond ti akin-aramid, nagtalimudoken iti naisurat ti sinasaok iti klaseda. Ngem diak imbatad nga isuda ti atapek. Ken nagtalinaedak a sikakalma.
“Ammoyo, class,” kinunak, “dagiti agar-aramid ti kasta, addanto latta met ti pannakakarmada.”
“Bad karma, sir,” kinuna ni Larah.
“Mabalin a kasta. Ta tunggal aramidtayo, dakes man wenno naimbag, adda kaibatoganna a supapak.” Sinaggaysak a miningmingan ida. Namnamaek nga idumog da Richmond. Ngem kasla ketdin manglokloko ta bangbangir ti isemda idi agsabat dagiti imatangmi.
(Adda tuloyna)


text:
Pedro ti Natan-ok
Ni Pedro ti Natan-ok, Pedro I wenno Pyotr Alexeyevich Romanov (Ruso: ПëTp AлekcéeBич PoMáHoB, ПëTp I, Pyotr I, wenno ПëTp Beли́kий, Pyotr Velikiy) (9 Hunio [D.E. 30 Mayo] 1672 – 8 Pebrero [D.E. 28 Enero] 1725)[a] ket nangituray ti Sarismo ti Rusia ken kalpasan daytoy ti Ruso nga Imperio manipud idi 7 Mayo [D.E. 27 Abril] 1682 aginggana idi pimmusay, a kimmadduan a nagturay sakbay idi 1696 iti gudua a kabsatna lalaki. Kadagiti adu a nagballigi a gubgubat isu ket nangpadakkel ti Sarismo iti maysa a dakkel nga imperio a nagbalin a nangruna a bileg ti Europa. Segun ti historiador a ni James Cracraft, isu ket nangidaulo kadagit kultural a rebolusion a nangsukat ti tradisionalista ken mediebal a sosial ken politikal a sistema iti maysa a moderno, a sientipiko, naibatay ti Europa,ken rationalista a sistem.[1]
Paammo[urnosen | urnosen ti taudan]
- ^ Dagiti petsa ket intudon babaen dagiti letra "O.S." ket addada iti Huliano a kalendario nga adda ti panangrugi ti tawen a nasimpa iti 1 Enero. Amin a petsa iti daytoy nga artikulo ket Kalendario a Gregoriano (kitaen Dagiti Daan nga Estilo ken Baro nga Estilo a petsa).
Dakamat[urnosen | urnosen ti taudan]
- ^ James Cracraft, Ti Rebolusion ni Pedro ti Natan-ok (Unibersidad ti Harvard a Pagmalditan, 2003) online nga edision
Dagiti silpo ti ruar[urnosen | urnosen ti taudan]
Midia a mainaig kenni Pedro ti Natan-ok iti Wikimedia Commons
- Bain, Robert Nisbet (1911). "Pedro ti Rusia". Iti Chisholm, Hugh. Encyclopædia Britannica. 21 (Maika-11 nga ed.). Pagmalditan ti Unibersidad ti Cambridge. pp. 288–291.


text:
Baybay Bismarck
Ti Baybay Bismarck ket mabirukan iti akin-abagatan a laud a Taaw Pasipiko iti amianan ti isla ti Papua Baro a Guinea ken iti abagatan ti Purpuro Bismarck ken ti Is-isla Admiralidad. Kasla met iti purpuro Bismarck, daytoy ket nanaganan a kas pammadayaw kenni Otto von Bismarck. Ti purpuro Bismarck ket likmutenna agingana iti daya ken iti amianan ti baybay, ken palikmutanna ti Baybay Bismarck ken mangisina dayto manipud iti Taaw Pasipiko. Iti abagatan daytoy ket naisilpo iti Baybay Solomon babaen ti Lingsat Vitiaz.[1]
Daytoy ket lugar idi ti nakaro a pannakaabak ti marina ti Hapon iti Gubat ti Baybay Bismarck idi las-ud ti Sangalubongan a Gubat II idi 3 ken 4 Marso 1943.[2]
Dagiti linaon
Gay-at[urnosen | urnosen ti taudan]
Ipalawag ti Gunglo ti Internasional a Hidrograpiko ti Baybay Bismarck a kas "ti lugar ti Abagatan a Taaw Pasipiko iti amianan a daya nga aplaya ti Baro a Guinea", nga addaan kadagiti sumaganad a patingga:[3]
Iti amianan ken daya. Babaen dagiti akin-amianan ken akin-amianan daya nga aplaya dagiti isla ti Baro nga Irlanda, Baro a Hanover, ti Is-isla Admiralidad, Isla Hermit, ken ti Grupo Ninigo , babaen dagiti isla ti Manu ken Aua aginggana iti Isla Wuvulu ken kalpasanna iti linia ti Punto Baudissin iti Baro a Guinea (142°02'E).
Iti abagatan a daya. Ti linia manipud iti akin-abagatan a punto ti Baro nga Irlanda iti igid ti paralelo ti 4°50' abagatan aginggana iti aplaya ti Baro a Britania, itiigid iti akin-amianan nga aplayana ken kalpasanna ti linia manipud iti akinlaud a patinggana babaen ti akin-amianan a punto ti Isla Umboi aginggana iti Punto Teliata, Baro a Guinea (5°55′S 147°24′E / 5.917°S 147.400°E)
Iti abagatan a laud. Babaen ti amianan a daya nga playa ti Baro a Guinea.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Bismarck Sea". Encyclopædia Britannica. Naala idi 2007-07-15.
- ^ "Pacific War Maps". Naala idi 2007-07-15.
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 7 Pebrero 2010.


text:
VIGAN CITY – Bangkayen ti maysa nga ubing nga agtawen iti sangapulo idi masarakan dagiti nagtitipon a search and retrieval operation teams idi agsapa ti Pebrero 15.
Sakbayna, naireport a mapukpukaw ni Glan Carlo dela Cruz Manlangit, 10, Grade IV pupil ti Tamag Elementary School idi malem ti Pebrero 14 a mapapati nga adda kaduana a napan nagdigos iti Mestizo river a sakup ti Barangay Tamag.
Idi saan a naggawid ni dela Cruz, binirok ti guardianna ket nakitada laengen dagiti bado daytoy a naiwara iti igid ti karayan.
Sinapul dagiti nagresponde a search and rescue teams a pakaibilangan ti Vigan City Police Station, BFP Vigan City, Maritime Police a nakabase iti Mindoro, Vigan City, CDRRMC, PDRRMC ti Ilocos Sur, Red Cross ken ti 81st Infantry Battalion 7ID a nakabase iti Narvacan, Ilocos Sur ti ubing agingga iti alas 11:00 ti rabii ngem saanda a nasapulan.
Intuloy dagitoy ti nangsapul iti biktima iti kabigatanna ket nasarakanda a bangkayen daytoy idi agarup 7:30 ti bigat.#


text:
Ocampo, Camarines Sur
Ti Ocampo ket maysa a maika-3 a klase nga ili iti probinsia ti Camarines Sur iti Filipinas.
Dagiti baranggay[urnosen | urnosen ti taudan]
Ti Ocampo ket politikal a nabingbingay iti 25 a barbaranggay.[2]
- Ayugan
- Cabariwan
- Cagmanaba
- Del Rosario
- Gatbo
- Guinaban
- Hanawan
- Hibago
- La Purisima Nuevo
- May-Ogob
- New Moriones
- Old Moriones
- Pinit
- Poblacion Central
- Poblacion East
- Poblacion West
- Salvacion
- San Antonio
- San Francisco
- San Jose Oras
- San Roque Commonal
- San Vicente
- Santa Cruz
- Santo Niño
- Villaflorida
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Camarines Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Camarines Sur". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
William Henry Harrison
Ni William Henry Harrison (Pebrero 9, 1773 – Abril 4, 1841) ket isu idi ti maikasiam a Presidente iti Estados Unidos (1841), maysa nga Amerikano nga opisial ti milisia ken politiko, ken ti immuna a presidente a natay bayat bga adda ti opisina. Isu ket agtawen idi ti 68, ken 23 nga aldaw idi immuna a nagtakem, ti kalakayan a nabutosan a presidente aginggana idi nabutosan ni Ronald Reagan idi 1981, ken ti kinaudi a Presidente a naipasngay sakbay ti Panagirangarang iti Pannakawaya ti Estado sUnidos. Ni Harrison ket pimmusay idi maika-32 nga aldawna iti opisina[a] iti komplikasion manipud ti sakit ti bara, nga isu ket nagserbi ti kabassitan a panagturay iti pakasaritaan ti presidente ti Estados Unidos. Ti ipupusayna ket nakarisik ti bassit a batay-linteg a kibaltang, ngem dayta a kibaltang ket nagsolbar kadagiti adu a salusod a maipanggep ti panagsarsaruno ti presidente a saan a nasungbatan babaen ti Batay-linteg aginggana idi naipasa tio maika-25 a panagpasayaat.
Sakbay ti pannakabutosna a kas presidente, ni Harrison ket nagserbi a kas ti immuna a delagado ti kongreso para iti teritorio manipud ti Amianan a laud a Teritorio, gobernador iti Teritorio ti Indiana ken kalpasan daytoy a kas ti pannakabagi ti E.U. ken senador manipud ti Ohio. Isu ket nakaal ti panakadayeg para kadagiti panagidaulona dagiti puersa ti Estados Unidos para iti panagsuppiatna kadagiti Amerikano nga Indiano idiay Gubat iti Tippecanoe idi 1811,[1] nga idiay a nakagun-od ti parbo a nagan a "Tippecanoe" (wenno "Daan a Tippecanoe"). A kas maysa a heneral iti simmaruno a Gubat iti 1812, ti kalatakan nga inparawadna ket ti panagballigina idi idiay Gubat iti Thames idi 1813, nga isu ket nangpasardeng kadagiti riribok iti rehionna.
Kalpasan ti gubat, ni Harrison ket immalis idiay Ohio, nga idiay ket nabutusan ti Kongreso ti Estados Unidos, ken idi 1824 isu ket nagbalin a kameng iti Senado. Ken nagserbi ti napasardeng a termino sakbay nadutokan a kas Ministto ti Plenipotensiario idiay Colombia idi Mayo 1828. Idiay Colombia, nakisao kenni Simón Bolívar a nangawawis kaniana nga umampon ti Amerikano nga estilo ti demokrasia, sakbay a nagsubli idiay talonna idiay Ohio, nga isu a nagtaeng iti pannakaretiro aginggana nga isu ket nainominado a presidente idi 1836. Kalpasan a napaay, isu ket nagretiro manen idiay talonna sakbay a nabutosan a kas presidente idi 1840, ken natay iti sakit ti bara idi Abril 1841, ti maysa a bulan kalpasan ti panagtakemna ti opisina.
Paammo[urnosen | urnosen ti taudan]
- ^ Ni Harrison ket nagserbi a kas Presidente iti 30 al-aldaw, 12 oras ken 32 minuto, ngem daytoy ket naiwarwaras kadagiti nadumaduma a 32 nga aldaw ti kalendario; paset ti aldaw idi immuna a nagtakem, a 30 a napno nga al-aldaw, ken paset ti aldaw idi isu ket pimmusay.
Dagiti nagibasaran[urnosen | urnosen ti taudan]
- ^ Buescher, John. "Tippecanoe and Walking Canes Too". TeachingHistory.org. Naala idi 8 Oktubre 2011.


text:
Pagsasao a Karolanos
Ti Karolanos (tinawtawagan pay iti Akin-amianan a Binukidnon) ket ti pagsasao a Tengnga a Filipino a naisasao idiay ili Kabankalan, Probinsia ti Negros Occidental, Isla ti Negros, Filipinas. Daytoy ket kapada iti Magahat, ngen di ammo ti pannakaikabagian.
Dagiti nagibasaran[urnosen | urnosen ti taudan]
- ^ Karolanos iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "Karolanos". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.


text:
Petsa Hunyo 19, 2006 idi maimaldit ti “maiden issue” iti kabarbaro a pagiwarnak tayo nga Ilocos Sentinel a naka-base ditoy Laoag City, Ilocos Norte.
Ita nga aldaw Iti Lunes, Hunyo 19, eksakto a sangapulo ket maysa a tawenen ti napalabas. Anibersaryo ti panagkasangayna a kas maysa a pagiwarnak.
Ti simbolismo iti Numero 11 (Onse) ket landok (steel) kas panirigan dagiti mamaingel nga eksperto. Ipasimudaag ti landok wenno metal iti kinatibker.
Dayta ti agdama ita a prinsipio a pagtatakderan ti Sentinel kalpasan ti nasurok a maysa dekada–ti kinatibker a makisaranget kadagiti adu pay a masangnguanan a pannubok ken karit ti industrya iti panagirakurak.
Naisangsangayan ti aldaw ti “founding anniversary” iti Ilocos Sentinel agsipud ta Hunyo 19 met ti petsa ti anibersaryo iti Laoag City Charter Day ken kasta met Birth anniversary ni nailian a bannuar Dr. Jose Rizal ti nasao nga aldaw.
No adda man naangay ita a tawen a selebrasyon toy nagkaddua a pasken, maigidiat ti Ilocos Sentinel agsipud ta simple laeng ti pananglagipna ti anibersaryona.
Ti kapapatgan a wagas a panangselebrar ti ania man nga anibersaryo ket isu iti panagyaman iti Dios a Narmarsua kadagiti di mabubos a grasia ken balligi nga Ipapaayna. Kasta ti inaramid toy nanumo a pagiwarnak tayo. Nangidaton ngarud dagiti mangimatmaton ti maysa nga offering para iti Misa dita St. William Cathedral, Laoag City. Simple ngem naimpapusuan ken naisagranuan.
Bulon na daytoy ti adu a karkararag a panagyaman ta sapay koma a dinto agressat ti Pannarabayna kadatayo amin ita ken ti masakbayan, partikular dagiti managers, editors, reporters, writers, contributors, valued readers, subscribers ken advertisers.#


text:
Ma. Asuncion Damasco Abaya
15 August 1938 – 06 July 2010
Nagsamneng. Daytoy ti sungbat ni mamang idi damagen diay doctor no ania ti marikrikna na. Nagsamneng met ti balikas a kanayun a mangeg ko kaniana tunggal agalenna ti sakit a marikriknana. Ti ammok, maysa a kadaanan a termino nga us-usaren laeng dagiti naun-una nga Ilocano. Ngem saan gayam a popular daytoy a termino. Ni laeng mamang ti mangus-usar ken makin kukua. Nasamneng, kayatna a sawen para kaniana, nasakit, nasanaang, naut-ot, nasaem.
Idi July 6, 2010, nag ultimo ti pakasaritaan ti nainlubongan a bagi ni mamang. Myocardial Infection ti imbaga diay doctor kalpasan ti tallo nga rabii a panag ag-agal. Ngem kunak no maiyawid ko nga sibibiag ni mamang. Pulos a diak pinanunot a panawan nakamin..
Para kadakami nga annakna, kakabagian, gagayyem ken mangipatpateg kaniana, mangrugi pay laeng ti kinasamneng ti biagmi. Kas met lang kadagiti dadduma nga inanak, uray dadakkel kamin a pinanawanna, inkam to latta marikna ti nauneg nga pannakailiwmi iti ina, a saan to pulosen a masungbatan. Sursuruen mi manen ti mangirugi iti biag nga awan ti aw-awaganmi iti mamang a katakunay naymi iti panangdaliasat mi met kadagiti bukodmi a biag.
Ammok, aglabas to met laeng ti saem ti ipapanawna. Ammok met nga amin a tao ket makarikna iti umiso a padas. Kas met ti sabali nga inanak, agtul tuloy to latta met ti tunggal biagmi. Masanay kaminto met laeng nga awanen ti tao nga aw-awaganmi iti mamang tunggal agawid kami iti balaymi. Ngem adunto to ti pagdumaan-na. Saan to pulosen a maipada. Makitkita minto latta isuna kadagiti marunggay a natengenmi, kadagiti dalan a mapan diay tiendaan ken simbaan a bassit nga immanay nga ayuyang na kadagiti tiempo a binuk bukodannna.
Agyaman kami unay ti imparikna yo nga ayat, ragsak ken dungngo kenni mamang bayat ti pannakikadua na kadakayo. Sapay koma ta mapakawan yo isuna kadagiti nagkur kurangan na kadakayo.
Agyaman kami unay kadagiti kakabagyan iti nagan daydi ama mi a nangayat met a sipupudno kenni mamang ditoy Vigan, diay San Juan ken diay Bangued, kasta met ti pamilya ti nakaikamangan ni adingko, dagiti kakabagian ni mamang diay Narvacan, diay Cavite ken iti sabali pay a lugar, dagiti inayat na a grupo ken kad kadua na kadagiti tiempo a pinadas na met ti agdaliasat iti sabali a lugar, ti Apostleship of Prayer ken Manaoag Devotees, dagiti kaarrubami diay Cabassan ken Beddeng Laud a kanayun a kinapat patang ken kina kinkinnatawa na kadagiti tiempo nga awan kami nga annakna, dagiti gagayyem ken katrabahoan mi nga agkakabsat a siaanus a nakikadkadua ken naki andingay kadakami kabayatan ti panangladingit mi ken ti pannakaimassayag ni mamang kasta met dagiti timmulong ti panangbaklay ti gastos kadagidiay a tiempo.
Sapay koma ta maaddaan kamin to met ti gundaway a mangsubalit kadagiti ayat ken anus yo.
Agyaman kami manen unay kadakayo.
Filed under: Personal | Leave a comment »


text:
Sukhumi
Ti Sukhumi wenno Sokhumi[2] (Georgiano: სოხუმი, [sɔxumi] ( denggen); Abhasio: Aҟәa, Aqwa; Ruso: CyxyM(и), Sukhum(i)) ket ti siudad idiay akin-amianan a laud ti Georgia ken ti kapitolio ti Abkhazia. Daytoy ket naisuppiatan a rehion idiay aplaya ti Baybay Nangisit. Ti siudad ket nakasagaba iti nakaro apannakadadael idi las-ud ti suppiat ti Georgia–Abkhazia kadagiti naladaw a tawen ti 1990. Ti agdama nga aldaw a populasion iti 60,000 ket kagudua laeng iti populasion idi panawen ti USSR.
Dagiti nagibasaran[urnosen | urnosen ti taudan]
- ^ Maisuppiatan ti kasasaad ti Abkhazia. Bukodna nga ikeddeng a maysa daytoy a nawaya nga estado, ngem bigbigen laeng dagiti bassit a pagilian. Ti gobierno ti Georgia ken kaaduan dagiti dadduma nga estado iti lubong ket ikeddengda ti Abkhazia a de jurea parte ti teritorio ti Georgia. Iti opisial a subdibision ti Georgia, daytoy ket maysa nga autonomo a republika, a ti gobiernona ket situtugaw nga eksilo idiay Tbilisi.
- ^ American Heritage® Dictionary of the English Language, Fourth Edition copyright 2000 by Houghton Mifflin Company.
Dagiti silpo ti ruar[urnosen | urnosen ti taudan]
Midia a mainaig iti Sukhumi iti Wikimedia Commons
Pakaammo ti panagbiahe idiay Sukhumi manipud iti Wikivoyage (iti Ingles)


text:
VIGAN CITY – Nangbiktima manen ti Budol-Budol gang ditoy siudad.
Nagpulong iti polis ni Jeward de Peralta, 17, baro, residente iti Mabilbila Sur, Santa, Ilocos Sur a linoko ti dua a lalaki ket intarayda ti selponna ken P400 a kuartana.
Naammuan iti panagimbestiga dagiti polis nga inasitgan dagiti dua a lalaki ni de Peralta bayat iti kaaddana iti maysa a computer shop ditoy ket nagpatulong dagitoy nga adda birbirokenda a mechanical shop iti siudad ngem saanda a masapulan.
Adda bitbit ti maysa a bungon a mapapati a naglaon iti kuarta.
Sinublat ti maysa ti selpon ni de Peralta tapno tawaganna ti maysa a kaduada ket nagpabus-oy met ti biktima.
Kalpasan ti panangkontak dagiti dua iti kaduada, imbagada a mapanda kitaen ket simmublatda iti P400 ken ni de Peralta sada imbati ti bungon nga imbagada a subliendanto met laeng.
Saanen a nagsubli dagiti dua.
Kinuna ni de Peralta nga idi dina mauray dagiti suspetsa, linuktanna ti bungon ket dita a naduktalanna a pasig a nagetgetteng a papel ti naggianna.
Addan sumagmamano a nabiktima ti Budol-Budol Gang ditoy a siudad nga inted dagiti nagtalek a biktima ti kuarta ken gamengda gapu iti makaguyugoy a pannakipatpatang dagiti suspetsa.#


text:
STO. DOMINGO, Ilocos Sur – Adda kadi metten bihilante a grupo iti Ilocos Sur nga agpatpatay kadagiti masuspetsa a drug pusher?
Limtuad daytoy a saludsod kalpasan a sabali pay a masuspetsa a drug personality ti napapatay iti mismo a sanguanan ti balayna sadiay Barangay Poblacion ditoy nga ili idi bigat ti Hulio 9.
Intaray ti pamilia ti biktima a ni Rey Arman Castro y Tesoro, 37, naasawaan, mekaniko, ken residente iti nadakamat a barangay, iti Tolentino Clinic and Hospital ngem indeklara ti doktor a nangtaming kenkuana a dead on arrival.
Nagsagrap ti biktima iti sugat iti tengnged ken barukong a puon ti nakatayanna.
Kas maibatay iti inisial nga inbetigasion dagiti nagresponde a polis, agtaktakder ni Castro iti sanguanan ti pagtarimaanan iti motorsiklo a kukuana a naipasdek iti mismo a paraangan ti balayna idi maysa a kotse a kolor light green ti simmardeng iti asidegna ket dimsaag ti maysa nga armado a lalaki sana pinaputokan iti sumagmamano a beses ti biktima.
Naglugan met laeng iti kotse ti di nabigbig a suspek sa nagturong ti lugan iti abagatan a direksion.
Iti panangproseso ti SOCO team ti Ilocos Sur Provincial Crime Laboratory Office iti crime scene, nakarekobreda iti tallo nga empty shells ken maysa nga slug a nagtaud manipud iti cal. 45.
Saan pay nga ammo ti motibo ti pammapatay.
Ngem segun iti polis, nakalista ti biktima kas target drug personality iti daytoy a munisipalidad.
Daytoy ti maikapat a kaso ti pammapatay a masuspetsa a drug personality dagiti biktima.
Idi rabii ti Hunio 28, napal-togan ni Aris Barcena y Viernes, 41, naasawaan, iti sanguanan ti balayda iti Barangay Poblacion.
Kas maibatay iti rekord ti kapolisan, nakasuan ni Barcena iti panaglabsing iti Section 11 ti RA 9165 idi Abril 24, 2014 babaen ti NPS Docket No. I-03-INQ-14h-00146 ken sabali pay a kaso a panaglabsing met laeng iti RA 9165 gapu iti pannakatiliwna bayat ti maysa a pot session idi Disiembre 2, 2014 a naipababaen iti NPS Docket No. I-03-INQ-14L-00207.
Idi Humio 30, napaltogan met ni Mario Molina y Palacpac, aka “Boy”, 59, naasawaan, nego-siante, ken residente iti Barangay Mira, Bantay, Ilocos Sur, iti asideg ti pagpallotan iti asideg ti bisinidad ti Barangay Poblacion ditoy met laeng nga ili.
Segun iti polis-Bantay, adda ni Molina iti babaen ti drug personality watch list.
Kabayatanna, nasukalan a maysan a bangkay ni Nagie Dela Cruz y Angaoan, 31, a napasag ken nadigos iti bukodna a dara iti uneg ti balayna idi agsapa ti Hulio 7.
Kinuna ti kaarrubana a ni Consolacion Cabasal a nakangeg iti nagsasaruno a putok idi agarup 1:30 ti bigat iti dayta a petsa.
Nakasarak ti SOCO iti crime scene iti uppat a naiputok a cartridge cases ti cal. 45, maysa nga slug manipud iti isu met laeng a kalibre ken pad paper a nakaisuratan ti “PUSHER NA” a naikabil iti bukot ti biktima, iti asideg ti ulona.
Maysa kadagiti kari ni Presidente Rodrigo Duterte idi panagkakampania ti panangpu-gipogna kadagiti drug lords ken pushers iti las-ud ti innem a bulan apaman a makatugaw.
Addan naireport a nasurok a sangagasut a drug pushers a napapatay iti nadumaduma nga operasion ti kapolisan maikontra iti droga.#